АҚШда республикачиларнинг Жо Байден истеъфосини талаб қилишаётгани, Эфиопияда сепаратистларнинг 210 нафар тинч аҳолини ўлдиргани, Афғонистондаги вазият бўйича сўнгги хабарлар ва бошқа янгиликлар — «Газета.uz»нинг жаҳон янгиликлари дайжестида.\nLotinchada 27 август 2021, 21:53 Жаҳон\nРеспубликачилар Кобулдаги AҚШ ҳарбийлари ўлими сабабли Байденнинг истеъфосини талаб қилишмоқда\nАҚШ Республикачилар партияси вакиллари — қонунчилар Кобулдаги аэропортда содир бўлган теракт натижасида америкалик ҳарбийларнинг ўлими сабабли AҚШ президенти Жо Байден ва Пентагон раҳбариятини танқид қилиб, истеъфога қадар жавобгарликка тортишни талаб қилишди. Бу ҳақда Интерфакс хабар бермоқда.\n«Нотўғри режалаштириш оқибатида ҳужумлар содир этилишига йўл қўйганлардан бошлаб, жавобгарликка тортиш вақти келди. Жо Байден, Камала Харрис, Энтони Блинкен, Ллойд Остин ва Марк Милли истеъфога чиқиши ёки импичмент қилиниши ва лавозимидан четлатилиши керак», деб айтилмоқда сенатор Марша Блэкберн баёнотида. Республикачи Элис Стефаник «Жо Байденнинг қўллари қонга беланган» деб Twitter’да ёзди. Унинг сўзларига кўра, Кобул аэропортидаги теракт ва у ердаги америкаликларнинг ўлими олий бош қўмондон бўлиб қола олмайдиган «Байденнинг қобилиятсиз ва заиф раҳбарлиги» натижасида мумкин бўлган.\nРеспубликачи-сенатор Тодд Янг ўз баёнотида шундай ёзган: «Бу жасур ҳарбий хизматчилар америкаликлар ва бегуноҳ афғон иттифоқчиларини эвакуация қилиш учун қўлидан келганини қилдилар. Aфсуски, уларнинг қаҳрамонона ҳаракатларига президент Жо Байден ва унинг маъмурияти путуп етказди». Унинг қўшимча қилишича, «Aмерика халқи ўз қўмондони ҳукмларида бу хатоларга дош беролмайди ва дош беролмаслиги керак».\nБироқ баъзи республикачилар сиёсий дивидендларни қўлга киритиш эмас, балки айни дамда бирлашиш зарур деб ўйлашмоқда. «Баъзилар бу лаҳзани сиёсий очко олиш учун ишлатиши мумкин бўлса-да, ҳозир буни қилиш вақти эмас. Мен америкаликларни бирлашишга чақираман. Президент Байден ҳам ҳаракат қилиши, бизга керак бўлган бош қўмондон бўла олиши ва дунёга бундай ёвуз ҳужумларга тоқат қилмаслигимизни кўрсатиши керак», дейилади сенатор Кевин Крамер баёнотида.\nЖо Байден 13 нафар америкалик ҳарбий ҳалок бўлган Кобулдаги портлашлар учун жавобгарликни ўз зиммасига олган ИШИД раҳбарлари ва объектларига зарба беришни буюрди. «Биз кечирмаймиз. Биз унутмаймиз. Биз сизни қидириб топамиз ва жавоб беришга мажбур қиламиз», — деди у.\nЭфиопияда сепаратистлар 210 нафар тинч аҳолини ўлдирди\nЎтган ҳафта Эфиопия ғарбида «Оромо озодлик армияси» сепаратистлар гуруҳи жангарилари томонидан тинч аҳоли объекталарига уюштирилган ҳужумлар натижасида камида 210 киши ҳалок бўлди. Маълумотларга кўра, қуролли сепаратистлар гуруҳи 18 август куни ғарбий Оромия штатидаги Жида Кирему тумани аҳолисига ҳужум қилиб, 150 кишини ўлдирган. Эртаси куни жангарилар бу ҳудудга янги ҳужум уюштирдилар, натижада яна 60 киши ҳалок бўлди. Таъкидланишича, жангарилар томонидан уюштирилган ҳужумлар «этник характерга» эга бўлган.\nТаъкидланишича, Оромо озодлик фронтининг ҳарбий қаноти бўлган «Оромо озодлик армияси» кўпинча мустақил ишлайди. Улар Эфиопиянинг Оромия штати томонидан мустақилликка эришишни ўз мақсади деб маълум қилган. Федерал ҳукумат «Оромо озодлик армияси»ни террорчи ташкилот деб эълон қилди. — ТАСС (AFP).\nИроқ чет элга ноқонуний олиб чиқилган 200 млрд долларни қайтаришни режалаштирмоқда\nИроқ ҳукумати чет элга ноқонуний олиб чиқилган 200 млрд долларни, шу жумладан собиқ президент Саддам Ҳусайннинг мулкларини мамлакатга қайтаришга ҳаракат қилмоқда. Бу ҳақда мамлакат молия вазири Aли Aлавий маълум қилди. Унинг сўзларига кўра, «бир вақтлар Ироқдан 150 дан 200 млрд долларгача контрабанда орқали олиб чиқилган, шундан атиги 5 фоизи собиқ режим пули».\n«Биз уларни қайтариш учун бошқа давлатлар ва халқаро судлар билан ҳамкорлик қилишимиз керак, бу эса жуда қийин вазифа», деб айтди у. Вазирлар Маҳкамаси йиғилишидан кейин сўзга чиққан молия вазири, бу маблағлар мамлакатнинг молиявий аҳволини яхшилашда жиддий ёрдамчи бўлиши мумкинлигини, хусусан, бюджет тақчиллигини қоплаш ва иқтисодий ислоҳотларни амалга ошириш учун ишлатилиши мумкинлигини аниқ кўрсатди. Ироқнинг 2021 йилги бюджети парламент томонидан 90 млрд долларга маъқулланди, бюджет тақчиллиги 20 млрд долларга баҳоланди. — ТАСС (SHAFAQ News).\nАввалроқ, чет элдан Ироққа 17 мингдан ортиқ артефакт қайтарилгани ҳақида ёзган эдик.\n«Толибон» ҳаракатининг Қатардаги сиёсий идораси вакили Муҳаммад Соҳаил Шоҳиннинг маълум қилишича, «қўлида тегишли ҳужжатлари бор афғон фуқаролари Кобул аэропортининг фуқаролик қисми очилгандан сўнг мамлакатдан эркин чиқиб кетишлари мумкин бўлади». Шу билан бирга, Шоҳин аэропорт қачон очилиши ҳақида маълумот бермади.\n«Толибон» омма олдида мусиқа ижро этишни тақиқламоқчи, дея хабар бермоқда Meduza ҳаракат матбуот котиби Забиҳуллоҳ Мужоҳидга таяниб. «Мусиқа Исломда тақиқланган. Лекин биз умид қиламизки, биз одамларни уларга босим ўтказишнинг ўрнига, бундай ишларни қилмасликка ишонтира оламиз», — деди Мужоҳид. Ҳаракат вакили, шунингдек, 90 йилларда каби, аёллар уйда қолишга мажбур қилинмаслигини ваъда берди. Мужоҳид, шунингдек, уйдан чиқаётганда аёлларга эркак-васий ҳамроҳ бўлиши кераклиги ҳақидаги даъволарни асоссиз деб атади. Унинг сўзларига кўра, бу талаб фақат уч кундан ортиқ бўлган саёҳатлар учун амал қилади. «Aгар улар мактабга, идорага, университетга ёки шифохонага борсалар, уларга маҳрам керак эмас», — ҳаракат котиби. Айтилишича, Забиҳуллоҳ Мужоҳид Афғонистон маданият вазири лавозимига даъво қилмоқда.\nСўнгги маълумотларга кўра, пайшанба куни Кобулда содир этилган портлашларда 170 киши, жумладан 13 нафар америкалик ҳарбий ҳалок бўлди. Қурбонлар орасида «Толибон»нинг 28 нафар вакили бўлганлиги айтилмоқда. 1000 дан ортиқ одам жароҳатланган. «ИШИД» Афғонистон пойтахтида содир этилган теракт учун жавобгарликни ўз зиммасига олди.\nПанжшер вилоятидаги толибларга қаршилик кучларининг етакчиси Аҳмад Масъуд Россиянинг РБК нашрига интервью берди. У ўзи билан бирга қанча жангчилар борлиги, унинг тарафдорлари кимлар эканлиги, қўшни ва бошқа хориж давлатларидан ҳарбий кўмак олаётгани ёки йўқлиги ҳамда Ғани режими нима сабабдан бунчалик тез қулагани ҳақида фикр билдирди. Қолаверса, Россия ўз манфаатини кўзлаган ҳолда толибларга босим ўтказиши лозимлигини таъкидлади.\nАҚШ [НАТО] шериклари билан биргаликда 14 августдан буён Кобул аэропортидан 105 мингга яқин одамни ҳаво орқали олиб чиқишга муваффақ бўлди. Шунингдек, Италия ташқи ишлар вазири Луиджи Ди Майо Рим 4,9 минг афғонларни эвакуация қилганини айтди.\nГермания Мудофаа вазирлиги Афғонистондан эвакуация жараёнларини якунлади. Ҳаммаси бўлиб, Германия қуролли кучлари Афғонистондан 5,3 мингдан ортиқ одамни, шу жумладан камида 45 мамлакат фуқароларини эвакуация қилиб, 37 та рейсни амалга оширди. Испания ҳам Aфғонистондан эвакуация операциясини якунлади. Испания жами 1,9 минг кишини олиб чиқишга муваффақ бўлди.\nНорвегия бундан буён Кобул аэропорти орқали одамларни эвакуация қила олмаслигини маълум қилди. Мамлакат Кобулдан жаи ўндан ортиқ рейсларни амалга оширди, мингга яқин одамни олиб чиқди.\n«Толибон» Туркияга Кобул аэропортининг фуқаролик бошқарувини ўз қўлига олишни таклиф қилди, хавфсизлик масаласини эса ўз зиммасига олди. Бу ҳақда Туркия президенти Тоййип Эрдоған маълум қилди. «Толибон Кобул аэропортини бошқаришни таклиф қилди. Кимга таклиф қилди? Бизга. Улар хавфсизликни таъминлаймиз дейишди, лекин бизга ишни бошқаришни таклиф қилишди. Биз ҳали жавоб бермадик, қарор қабул қилмадик», — деди у. Туркия раҳбарининг таъкидлашича, бундай қарор ҳаво портининг хавфсизлигини таъминлаш масаласида ноаниқлик туфайли қабул қилинмаган.\nҚозоғистон ҳукумати Европа Иттифоқи фуқароларини Aфғонистондан эвакуация қилиш учун республика аеропортларида транспорт самолётларига ёнилғи қуйиш имкониятини тақдим этди.\nЮзлаб британияликлар Aфғонистондан эвакуация қилинган афғон қочқинларини қабул қилишни таклиф қилишди. Қочқинлар учун махсус «Rooms for Refugees» онлайн-майдончасида 998 киши август ойида эвакуация қилинган афғонларга ёрдам бериш учун уй-жой билан таъминлашга тайёр эканликларини билдирган. Яна 824 киши қочқинларга бошқа майдонча — «Refugees at Home» орқали хона таклиф қилмоқда.\nПокистон чегарачилари «Торкҳам» назорат-ўтказиш пункти яқинида чегарани ноқонуний кесиб ўтаётган уч нафар афғонни отиб ўлдиришди. Яна беш нафари яраланган. Айтилишича, чегарани жами 10 киши ноқонуний кесиб ўтмоқчи бўлган. «Торкҳам» чегара пункти Покистон ва Aфғонистон ўртасидаги энг катта чегара пункти ҳисобланади. Икки мамлакат ўртасидаги чегаралараро савдонинг асосий қисми айнан шу жой орқали амалга оширилади.\nҚозоғистоннинг Жамбил вилояти, Қайнар қишлоғидаги муҳандислик ўқ-дорилари сақланадиган омборлардан бирининг ёнида ёнғин юзага келиб, портлашлар рўй берди. Сўнгги маълумотларга кўра, 9 нафар ҳарбий хизматчи ҳалок бўлган, 88 киши жабрланган. Тахминан 1200 киши эвакуация қилинди.\nҚозоғистон мудофаа вазири Нурлан Ермекбаев истеъфога чиқишни режалаштирмоқда, дея хабар бермоқда Интерфакс. «Мен ўзим учун қарор қабул қилдим, мен истеъфога кетаман, истеъфони сўрайман. Ва қарорни давлат раҳбари қабул қилади», — деди вазир. Унинг сўзларига кўра, у бундай қарорни Жамбил вилоятида содир бўлган воқеа тўғрисида «эшитган заҳоти» қабул қилган.\nМай охирида Нигерия ғарбида ўғирлаб кетилган исломий мактаб-интернатнинг ўнлаб ўқувчилари қўйиб юборилди. «Ўқувчилар озодликда», — дейди мактаб директори Aлҳажи Aбубакар Aлҳасан. У айнан қанча одам қутқарилганини айтмади. Мактаб маъмуриятига кўра, олти нафар ўқувчи асирликда ҳалок бўлган, яна 15 нафари июнь ойида қочишга муваффақ бўлган. Аввалроқ, Нигерияда қароқчилар 80 нафар мактаб ўқувчиси эвазига 194 минг доллар талаб қилишгани ҳақида хабар берган эдик. 30 май куни Нигериянинг Нигер штатида қуролли шахслар 200 га яқин мактаб ўқувчиларини ўғирлаб кетишган эди. Унда бир киши ҳалок бўлган.\nДания COVID-19 туфайли жорий қилинган барча чекловларни 10 сентябрдан бошлаб бекор қилади. «Эпидемия назорат остида. Бизда эмлаш бўйича рекорд кўрсаткичга эришдик. Шу сабабли, 10 сентябрда биз COVID-19 қарши курашиш учун жорий этилган барча чекловларни олиб ташлай оламиз», — деди мамлакат соғлиқни сақлаш вазири Магнус Хеунике. Маълумотларга кўра, Дания аҳолисининг 70 фоизидан ортиғи коронавирусга қарши тўлиқ эмланган.\nБеларусда Telegram’даги ўндан ортиқ каналлар ва чатлар экстремистик деб топилди. Аввалроқ хабар берганимиздек, бундай «мақом»даги каналлар сони 60 тани ташкил этган эди. Ўтган йил давомида мамлакатда 200 га яқин Telegram каналлари ва чатлари экстремистик деб топилган эди.


«Меҳр-3» операцияси: Суриядан яна 98 киши Ўзбекистонга қайтарилди - Mp3lar.Com | Самые новые узбекские песни\n8 декабр куни - мамлакат муҳим байрамни нишонлаётган тонгда Ўзбекистон президентининг ташаббуси ва назорати остида ўтказилаётган «Меҳр» операцияларининг учинчиси доирасидаги самолёт Тошкент аэропортига қўнди.\nШифокорлар, ҳарбийлар, жамоатчилик, турли идоралар вакиллари ва ОАВ иштирокида Суриядан қайтарилган 98 нафар ўзбекистонлик кутиб олинди. Самолёт зинасидан йиғлаб тушиб Ўзбекистон тупроғини ўпаётган 25 аёлнинг ёнида 73 нафар болаларнинг борлиги, уларнинг 14 нафари чин етим эканлиги операциянинг инсонпарварлик аҳамиятини тушунтиргандек бўлади.\nЗеро, 2019 йилда «Меҳр» операциялари доирасида жами 220 киши Ўзбекистонга қайтарилиши турлича талқин қилинган, уларга бўлган эътибордан ҳайрон бўлингани ҳам ҳақиқат. Аммо ўзи тушунмаган ғоялар ортидан Яқин Шарқ талотўпларида сарсон бўлган ўзбекистонликларнинг болаларида гуноҳ йўқ. Айнан мана шу жиҳат бу масалага давлат даражасида эътибор қаратилишига сабаб бўлди. Яна бир томони, ҳамма давлатлар ҳам ўз фуқароларини қайтаришга ошиқмади. Пандемия даври, жанговар ҳаракатлар ҳануз давом этаётганига қарамай бу операция амалга оширилгани узоқ давом этган дипломатик жараёнлар натижасидир.\n«Меҳр-3» операцияси доирасида қайтарилганлар бугуннинг ўзида махсус санаторийларга жойлаштирилиб, иссиқ овқат ва кийим-кечак билан таъминланади. Энди улар билан шифокорлар, руҳшунослар ва устозлар мунтазам иш олиб боради.\nЎзбекистондаги манзарадан ҳайратга тушаётган, бирор ҳамроҳсиз ёлғиз юрган болани суҳбатга тортдик. У ўзбек тилининг бизда учрамайдиган лаҳжасида қуйидагиларни гапирди:\n– Отам ҳалок бўлган, онам ҳам йўқ. Мен отамнинг иккинчи хотини қўлида қолдим. Асли қўқонликмиз. Ўзбекистондан кичкиналигимизда кетганман. Озгина эслайман холос...\nКутиб олиш жараёнида иштирок этган Тошкент шаҳар бош имом хатиби Нуриддин домла Холиқназаровнинг фикрлари билан қизиқдик:\n– Бу операциялар доирасида Ўзбекистонга қайтарилганлар қилган ишларидан афсусдалиги юз-кўзларидан кўриниб турибди. Улар ватан тупроғини ўпиб, шукрона саждасини қилмоқдалар. Энди буларнинг жамиятга мослашиб сингиб кетишлари учун бутун жамоатчилик, ҳаммамиз ишлашимиз керак. Қайтарилган 73 нафар боланинг 14 нафари чин етимлиги масаланинг нақадар жиддийлигини кўрсатади. Энди уларнинг таълимига, тарбиясига алоҳида эътибор берилиши, устозлар, руҳшунослар чуқур ишлаши зарур.


Президент Қозоғистон бош вазирини қабул қилди - UzNews.uz\n25 февраля, 20:06\nПрезидент Қозоғистон бош вазирини қабул қилди\nСешанба куни Шавкат Мирзиёев иккинчи Ўзбекистон-Қозоғистон ҳудудлараро ҳамкорлик форуми доирасида мамлакатимизга келган Қозоғистон бош вазири Асқар Маминни қабул қилди.\nАсқар Мамин Ўзбекистон президентига самимий қабул учун миннатдорлик билдириб, Қозоғистоннинг биринчи президенти – Элбоши Нурсултон Назарбоев ва президент Қасим-Жомарт Тоқаевнинг саломи ва энг эзгу тилакларини етказди. Бу ҳақда Ўзбекистон президенти матбуот хизмати хабар бермоқда.\nУчрашувда, аввало, савдо-иқтисодиёт, инвестиция, транспорт-коммуникация, энергетика, аграр тармоқларда, таълим, маданият соҳалари ва бошқа устувор йўналишларда амалий ҳамкорликни янада кенгайтириш истиқболлари кўриб чиқилди.\nТовар айирбошлашдаги юқори ўсиш суръатларини сақлаб қолиш учун қулай шароитлар яратиш, шунингдек, мамлакатларимиз етакчи компаниялари иштирокида кооперация ва инфратузилмани ривожлантириш лойиҳаларини илгари суриш масалаларига алоҳида эътибор қаратилди.\nУчрашув сўнгида кенг кўламли Ўзбекистон-Қозоғистон шериклиги доирасида янги иқтисодий кун тартибини шакллантириш бўйича “йўл харитаси”ни тайёрлашга келишиб олинди.


Жўжаларни боқиш бўйича тавсиялар | АгроОлам.Uz\nДомой Паррандачилик Жўжаларни боқиш бўйича тавсиялар\nПаррандачилик хўжаликларини ихтисослаш даражасига қараб жўжаларни полда ёки катакларда боқиш ва парвариш қалиш усуллари қўлланилади. Бунда паррандалар полда боқиладиган бўлса, унга майдаланган хашак ёки похол тушалади. Дастлаб тушама 5-7 см қалинликда солинса, кейин уни 25-30 см гача этказилади. Шунингдек, айрим ҳолларда бу мақсадда сим турдан ясалган поллардан фойдаланса ҳам бўлади. Ҳозирги вақтда жўжаларни катакларда боқиш усули кенг қўлланилмоқда. Бундай хоналарга 4-5 мартадан ҳам кўпроқ жўжаларни жойлаш мумкин бўлади. Жўжалар учун хоналар тоза, эпйғ ва этарли даражада кенг, илиқ бўлиши лозим.\nАйниқса, ҳаво салқин ва совуқ бўлса хонанинг ҳарорати паррандаларнинг ёшига қараб ўзгартирилиб турилиши талаб этилади. Жўжалар боқиладиган хоналарда ҳавонинг ўртача намлиги 65-70 фоиз атрофида бўлиши керак. Жўжаларни катакларда боқиш ва парваришлашда уларнинг ориқ ва нимжонлари юқори қаватларга, бақувват ва соғломлари остки қаватларга жойлаштирилиши лозим (24-расм).\nТовуқ жўжалари бир ойлик бўлганида эркаклари урғочиларидан ажратилиб алоҳида хоналарда боқилади. Бунда насл учун қолдириладиган жўжаларни 40-60 кунлигига қадар махсус хоналарда сақлаш тавсия этилади. Гўшт учун ажратилганлари эса ўз катакларида қолдирилади.\nЎрдак ва ғоз жўжалари 15-20 кунлигига қадар катакларда, сўнгра лагер шароитида боқилади. Имкони бўлса бунинг учун кулмак ёки секин оқадиган сувлардан фойдаланиш яхши натижа беради. Айниқса, турли хил ҳашарот, итбалиқ, майда балиқлар ва сув ўтлари кўп бўлган кўлмак сувлар жуда фойдалидир.\nБройлер инглизча сўз бўлиб, қовурма жўжа деган маънони билдиради. Бройлер жўжаларини меҳнат жараёнлари тўла механизасиялаштирилган йирик хоналарда боқиш меҳнат самарадорлигини ошириш имконини беради. Бунда улар 55-60 кунлигига қадар боқилади. Ана шу даврда уларнинг вазни 1,5-1,8 кг га этиб, ҳар бир кг семириши учун 2,6-2,8 кг озиқ бирлиги сарфланади (25-расм). Ҳозирги вақтда 5 мингдан 20 минг бош жўжага мўлжалланган махсус «Бройлер-10» ва «Бройлер-20» маркали қурилма комплектлари мавжуд. Комплект қуруқ озиқ сақлашга мўлжалланган бункер, 4 ва 6 тизим (линия) учун мослаштирилган ҳаракатчан вакуумли озиқ тарқатгич, 4,5 ҳажмли суғоргичлар ва барча жараёнларни бошқариб туриш учун пулт билан жиҳозланган. Комплектга жўжаларни қўйишдан олдин хоналар яхшилаб тозаланади, дезинфекция қилинади, сўндирилган оҳак сепилади ва 5-7 см қалинликда тўшама тушалади.\nҲар 12 та жўжа учун 1 м2 жой ажратилиб, ҳар 500 жўжа учун битта электр иситгич урнатилади. Жўжалар 20 кунлик бўулгунча деразадан тушадиган ёруғлик кифоя қилади ва 40 кунлигигача ёруғлик миқдори суткасига 16-18 соатгача камайтирилади. Бройлерларни деразаси бўлмаган хоналарда боқиш яхши натижа беради. Бунда сутка давомида оз миқдорда сунъий ёруғлик берилади. Агар ёруғлик қизил рангда бўлиб фақат охурларнинг устига ўрнатилган бўлса, жўжаларнинг семириши янада яхши бўлади (26-расм).\nБройлерлар семириши билан махсус темир катакларда қушхоналарга жўнатилади. Бу тадбир қисқа муддат ичида бажарилиш лозим, акс ҳолда, катакларда туриб қолган жўжаларнинг вазни соатига 0,34 фоиз камайиб боради. Шунинг учун бройлерларни ташишда транспорт ва барча воситалардан унумли фойдаланиш муҳим аҳамиятга эга.\nПаррандачилик хўжаликларини ихтисослаш даражасига қараб жўжаларни полда ёки катакларда боқиш ва парвариш қилиш усуллари қўлланилади. Бунда паррандалар полда боқиладиган бўлса, унга майдаланган хашак ёки похол тўшалади. Дастлаб тўшама 5-7 см қалинликда солинса, кейин уни 25-30 см гача этказилади. Шунингдек айрим ҳолларда бу мақсадда сим турдан ясалган поллардан фойдаланса ҳам бўлади. Ҳозирги вақтда жўжаларни катакларда боқиш усули кенг қўлланилмоқда. Бундай хоналарга 4-5 мартадан ҳам кўпроқ жўжаларни жойлаш мумкин бўлади. Жўжалар учун хоналар тоза, ёруғ ва этарли даражада кенг, илиқ бўлиши лозим Айниқса, ҳаво салқин ва совуқ, бўлса хонанинг ҳарорати паррандаларнинг ёшига қараб ўзгартирилиб турилиши талаб этилади.\nЖўжалар боқиладиган хоналарда ҳавонинг ўртача намлиги 65-70 фоиз атрофида бўлиши керак. Жўжаларни катакларда боқиш ва парваришлашда уларнинг ориқ ва нимжонлари юқори қаватларга, бақувват ва соғломлари остки қаватларга жойлаштирилиши лозим\nТовуқ, жўжалари бир ойлик бўлганида эркаклари урғочиларидан ажратилиб алоҳида хоналарда боқилади\nЎрдак ва ғоз жўжалари 15-20 кунлигига қадар катакларда, сўнгра лагер шароитида боқилади. Имкони бўлса бунинг учун кўлмак ёки секин оқадиган сувлардан фойдаланиш яхши натижа беради. Айниқса, турли хил ҳашарот, итбалиқ майда балиқлар ва сув ўтлари кўп бўлган кўлмак сувлар жуда фойдалидир.


Ўзбекистон иқтисоди қайси йўлни танлаши керак? | Huquq Olami\n← Бузуқ хотин, Ўйнаши ва Мушук,\nЎзбекистон иқтисоди қайси йўлни танлаши керак? →\nЎзбекистон иқтисоди қайси йўлни танлаши керак?\nPosted on Aprel 10, 2013 | Leave a comment\nМуҳтарам ўқувчи эътиборига тақдим этилаётган ушбу мақола бир неча қисмдан иборат бўлиб, улар иқтисодий ва сиёсий масалаларга бағишланган. Мен иқтисодчи ҳам, сиёсатчи ҳам эмасман (13 йил “Бирлик” халқ ҳаракатининг аъзоси бўлганимни ҳисобга олмаганда). Бироқ мен баъзан билган, кўрган ва эшитганларимни муҳтарам ўқувчи билан ўртоқлашгим келади. Иқтисодий масалалар бўйича ёзганларим ўзимнинг изланишларим эмас. Мен уларни ҳукумат томонидан тан олинмаган, қўллаб-қувватланмаган ва, ҳатто, қатағон қилинган олимлар ва оддий чхши одамлардан эшитганман. Шундай қилиб, …\nҲар қандай сиёсий тузум шароитида жамиятнинг у ёки бу соҳасига етакчилик қиладиган шахслар етарлича мавжуд бўлади. У медицина бўладими, қишлоқ хўжалигими, таълим-тарбия ёки фан бўладими, ҳатто давлатни бошқаришми – фарқи йўқ – бундай одамларнинг бўлиши кимнингдир ирода-хоҳишига боғлиқ эмас. Бир соҳада кўпроқ, бир соҳада камроқ – фарқи шу, холос. Беш панжа баробар бўлмагандай, ҳар бир соҳада бундай шахслар асосий икки гуруҳга бўлинади: биринчи гуруҳни нияти тоза етакчилар ташкил қилса, иккинчи гуруҳ етакчилар эса нияти бузуқлардан иборат бўлади.\nАсосий масала шунда-ки, муайян соҳада етакчилик қилиш учун ким олдин отилиб чиқади: нияти тоза одамми ёки нияти бузуғими? Бу айниқса энг катта соҳа-вазифа – давлатни бошқариш соҳасида ўта муҳимдир. Сингапурда шундай одам Ли Куан Ю бўлган. У давлат бошига келгач, унинг яқин қариндош ва дўстлари бу вазиятдан ўз мақсадларида фойдаланиб қолмоқчи бўлишган. Ли Куан Ю буни сезгач, уларнинг ҳаммасини қамаб юборади ва мамлакатда мисли кўрилмаган ислоҳотлар бошлайди. Сингапур кўп йиллардан бери дунёнинг энг бой ва фаровон давлатларидан бири, дея тан олинади. СССРнинг қулаши билан боғлиқ силсилалик 1989-90 йилларда Ўзбекистонни бошқариш мақсадида ҳаммадан аввал Ислом Каримов ҳаракат бошлади. Натижада Ўзбекистон хароб, ҳеч ким ҳурмат қилмайдиган мамлакатга айланди. Айтинг-чи, Ли Куан Ю ва Ислом Каримовнинг ниятлари қандай бўлган?\nЯна бир мисол. Бундан 40 йиллар илгари Россияда ишланган “Раис” номли кинофильм кўрганман. Бу – ҳаммавақт кичик бир мотоциклчасини миниб юрадиган, ҳаммавақт танишми, нотанишми, одамларга қўлидан келгунча ёрдам бериб юрадиган, 25 ёшлардаги оддий бир йигит ҳақидаги фильм бўлиб, у колхознинг умумий мажлисида, район раҳбарларининг қаттиқ қаршилигига қарамасдан раислик лавозимига ўз номзодини қўяди. Халқ уни қўллайди ва у раис бўлиб сайланади. У раисга беркитилган “Победа” машинасидан воз кечади ва раислик пайтида ҳам ўзининг мотоциклчасини миниб юради. Бир эпизод ҳеч кўз ўнгимдан кетмайди: Раис мол фермасига бошлиқ излаётганини эшитган бир қариндоши унинг олдига, кабинетига киради ва ялтоқланиб мол фермасига бошлиқ қилиб қўйишни сўрайди. Раис имлаб уни ёнига чақиради ва шивирлаб қулоғига бир нарса дейди. Қариндоши қўрққаниданми, ғазабданми ёки ҳайратданми – кўзи ола-кула ҳолатда ўзини орқага ташлайди ва кабинетдан ит қувгандай қочиб чиқади.\nҚиссадан хисса: СССРда тоталитар коммунистик ҳукмронлик “гуллаб-яшнаб” турган пайтда ҳам Россияда ҳурфикрлик бўлган. Ўзбекистонда эса ўша пайтларда ҳурфикрлилик бўлганми-йўқми – ўзингиз биласиз.\nМақоланинг “Иқтисодий қисм”ида мен бир ибратли мисолда нияти тоза иқтисодчи ҳақида ёзмоқчиман. Эсимдан сал кўтарилган, 1989 йилмиди ёки 90-чи йилмиди, мен бир ёш (тахминан 30 ёшларда) ўзбек иқтисодчисининг маърўзасини эшитганман. Бу йигит катта бир йиғин олдида ўша замон учун ўта муҳим бўлган масала – пахта яккаҳокимлиги (монополияси)дан қутилиш йўлини ҳам кўрсатиб, ҳам исботлаб берди.\nУнинг асосий ғояси Ўзбекистонда пахтадан бутунлай ёки деярли воз кечиб, мамлакатда ипак қурти боқишга урғу беришдан иборат эди. Совет даврида СССРда бир йилда 40 минг тонна пилла етиштирилган бўлиб, шунинг 30 минги Ўзбекистонга, қолган 10 минг тоннаси Тожикистон, Туркманистон, Қирғизистон, Қозоғистон, Озарбойжон ва Украинага тегишли бўлган. Мутахассисларнинг гапига қараганда, Ўзбекистонда қуёш радиацияси кучли бўлгани сабабли тут баргида пиллақурти учун зарур бўлган модда сифатли бўлиб, шу сабабли сифат бўйича Ўзбекистонда етиштирилган пилла энг юқори навли бўлар экан.\nПилланинг пахтадан асосий фарқи шунда-ки, пилла қанча етиштирилмасин, унга бир ой, нари борса бир ярим ой астойдил меҳнат қилинади. Пахтага ўхшаб деярли бир йил эмас! Буни ҳамма билади. Иқтисодчининг ҳисоб-китоби бўйича Ўзбекистонда тутзор плантациялар уч баробар кўпайтирилса, етиштирилаётган пилланинг йиллик ҳажмини 100 минг тоннага чиқариш мумкин экан. Барги ипакқуртининг озуқаси бўлган тут дарахти асосан йўл четларида ўсиши, унинг барг массаси 40 минг тонна пилла етиштиришга етиши, пахтадан деярли воз кечишни ҳисобига беҳисоб ер майдонлари бўшаши ва бу ерларнинг бир қисмида тут плантацияларини барпо этиш мумкинлигини ҳисобга олинса, Ўзбекистонда йилига 100 минг тонна эмас, балки 200 ва ҳатто 300 минг тонна пилла етиштириш мумкин бўлади.\nМустақиллик йилларида пиллақурти боқиш даври уркалтак-суркалтак остида ўтадиган бўлиб қолди. Қурт уруғини хонадонларга тарқатадиган одамлар хонадонма-хонадон юришиб, аввал ялиниб-ёлвориб, кейинроқ дўқ-пўписа билан, мажбурлаб 1 грамм, 2 грамм пиллақурти уруғи ташлаб кетар эдилар. Мен бу ахволни ўзим туғилиб-ўсган қишлоғим мисолида яхши биламан. Одамларнинг пиллақурти боқишдан юз ўгириши давлат меҳнатга муносиб ҳақ бермаслигидан эди.\nБу лойиҳанинг қандай афзалликлари бор?.\n1) Сув миқдори, майдон сатҳи, техника ва ёқилғи тежалиши афзаллиги.\nПахта миллионлаб гектар майдонни, қиш давомида яхобсув ҳамда баҳор, ёз ва кузнинг беш ойи мобайнида тинимсиз суғоришга кетадиган сувни талаб қилади. Пилла қурти “сув ичмайди”, тутлар эса ҳатто ташландиқ ерларда, йўл чеккаларида ҳам ўсаверади. Тут плантацияларини суғорган тақдирингизда ҳам ишлатилган сув миқдори пахта етиштиришга сарфланадиган сувдан тенгсиз даражада кам бўлади. Бундай шароитда асосий ютуқлардан бири – беҳад катта ер майдони бўшайди ва бу майдонни мамлакатнинг яна икки бойлиги учун, яъни сердаромад мевали дарахтлар ва полиз эканларига ажратиш мумкин. Бу ҳолда ер, сув ва ҳаво экологияси сўзсиз соғломлашиши тушунарли бўлса керак. Ёппасига пахтазорни бостириб суғориш барҳам егач, ерости шўр сувларининг кўтарилиши ва бунинг оқибатида ернинг шўрланиши ҳам барҳам ейиши ўз-ўзидан аёндир. Пахта етиштириш мутлақо ёки деярли бўлмаган шароитда ерни ҳайдайдиган, чигит экадиган, ғўзага ишлов берадиган, терилган пахтани пунктларга ташийдиган техника воситалари, асосан тракторлар ва уларга сарф бўладиган ёқилғига эҳтиёж бўлмайди.\nКейинги йилларда Марказий Осиё минтақасида сув муаммоси давлатлараро жанжал даражасига кўтарилмоқда. Мамлакатга сув келадиган асосий дарёлар Аму ва Сир йилдан йилга саёзлашиб бормоқда. Қишлоқхўжалиги асосан пахтачиликка қаратилган Ўзбекистон вақти келиб бу соҳани ўзгартиришга, тўғрироғи, ундан қисман воз кечишга мажбур бўлиши мумкин. Сувга зориқмаслик йўлларидан бири эса қишлоқхўжалигини айнан пиллачилик, деҳқончилик ва боғдорчиликка йўналтиришдир.\n2) Меҳнат ва вақтнинг кескин тежалиши афзаллиги.\nПахтачиликка қараганда пиллачиликда сарфланадиган меҳнат ва вақт ўн, балки юз баробар кам бўлишини исботлаб ўтиришга ҳожат бўлмаса керак. Пилла қурти боқишда ҳамма операциялар (тут шохларини кесиш, новдадан баргларни ажратиш, баргларни пиллақурт қўйилган сўкичаклар узра яйратиб чиқиш, пиллақурт пилла тугиши учун шувоқли даста босиш ва ҳатто дастадан пиллани териш)ни механизациялаш қийин эмас. Пиллақурти боқишда аҳолини ташвишлантирадиган бир жиҳат шу-ки, илгари мамлакатда пиллақурти боқиладиган махсус бинолар қурилмаган ва бунинг учун оилалар бир ойга ўз яшаш хоналарини бўшатишга мажбур бўлганлар. Иқтисодчининг айтишича, пиллақурти боқиш учун махсус бинолар қурилгани афзал: биринчидан, бу биноларда иссиқлик режимини бир меъёрда ушлаб турувчи электр мосламалар ўрнатиш мумкин (ипакқурт иссиқлик ўзгаришига жуда таъсирчанлиги, ҳаво ҳарорати тасодифан пасайиб кетганда қуртлар қирилиб кетиши эҳтимоли катта бўлиши ҳаммага маълум). Пилла кампанияси ўтгач, бўш турмаслиги учун мазкур бинолардан пилла, мева ва сабзавотларни қайта ишлаш ёки сақлаш омборлари сифатида фойдаланиш мақсадга мувофиқ эканлиги ўз-ўзидан аён. Бундай биноларнинг қурилиши оилаларни ўз уйларини қурт боқиш учун бўшатиш азобидан халос қилади.\n3) Болалар меҳнати бўлмаслиги афзаллиги.\n4) Иқтисодий афзалликлар.\nМен айтаётган иқтисодчи ўша маърузасида қатор рақамлар ва жадваллар воситасида 100 минг тонна пиллани мамлакатнинг ўзида қайта ишлаб, чет эллардан энг илғор ипак ип йигириш машиналарини сотиб олиб, ипак иплар ишлаб чиқаришни йўлга қўйиб, улардан рақобатбардош матолар, кийим-кечак ва бошқа буюмларни ишлаб чиқариб, уларни дунё бозорига киритиб даромад қилинса, бир гектарга ҳам пахта экмасдан Ўзбекистон эҳтиёжини тўлиқ таъминлаш мумкинлигини исботлаб берди. Мазкур лойиҳа амалга ошишининг ягона шарти сифатида иқтисодчи ҳар бир килограмм етиштирилган пилла учун меҳнаткашга бозор нормалари даражасида ҳақни ўз вақтида тўлашни лозимлигини айтиб ўтди.\nМустақиллик йилларида ҳукумат ва аҳолининг пиллага муносабати қандай бўлди? Бу масалага мен юқорида қисқача тўхталдим. Пиллачиликда замонавий ислоҳотлар ўтказиш лозимлиги ҳукумат, тўғрироғи пилла мафиясининг хаёлига ҳам келган эмас. Ипакқурти боқиш масаласида совет ва мустақиллик даврларини таққосласак, ипакқурти боқиш кўлами ер билан осмонча фарқ қилади. Менинг ёшлик пайтларимда қишлоғимизнинг деярли барча хонадонида пиллақурт боқилар эди. Албатта, совет даврида мажбурий меҳнат амалда бўлганини ҳисобга олсак, ҳондонларнинг бир қисми бу иш билан мажбуран шуғулланган бўлса керак. Бироқ, кекса отахон ва онахонлар ёшларга: “Пилла бир ойлик иш, бир ой кўз юмиб очгунча ўтиб кетади, бир ой қаттиқ меҳнат қилсанг, мўмайгина ҳақ оласан, бир ёнинг бут бўлади” дея ўгит қилишар эди. Пилла териш пайтида пилласи етишган хонадонга атрофдаги барча хонадонлар бола-чақаси билан ҳашарга чиқар эди.\nМустақиллик йилларида аҳолининг пиллачиликка муносабати тубдан ўзгарди. Пилла мафияси пилла топширган одамларга ҳақини йиллаб бермади. Бор-бора одамлар пиллақурти боқишдан бош торта бошлашди. Ҳукумат қўрқитиш йўлига ўтди, бу ҳам кўнгилгидай натижа бермади. Одамлар бир бирига: “Пилла қурти олавер, ҳеч бўлмаганда ўтинликка шох-шабба йиғиб оласан-ку!” дейдиган бўлишди. Охирги чора сифатида ҳукумат бу вазифани фермерлар гарданига юклади. Оддий хонадондан фарқли фермернинг йўқотадиган нарсаси кўп, уни ҳукумат бир зумда хонавайрон қилиши мумкин. Шундай қилиб Ўзбекистонда пиллачилик соф репрессив сиёсат гирдобига тушди. Табиий, бундай шароитда бу соҳа ривожланишнинг энг орқа сафларида бўлиб қолаверади.\nИнтернетнинг хабар беришича ҳозирги пайтда пилла етиштиришда энг илғор давлат Хитой бўлиб, у йилига 500 минг тонна пилла тайёрлайди. Бу – дунёда етиштириладиган пилланинг 70% дир. Иккинчи ўринда Ҳиндистон – бу мамлакатда бир йилда 125 минг тонна пилла ҳосили олинади. Ўзбекистон бу қаторда учинчи ўриндадир – унинг йиллик “улуши” 22-25 минг тонна. Бразилия ва Вьетнам каби “пиллакор” мамлакатларда бор-йўғи, мос равишда, 14 минг ва 13 минг тонна пилла етиштирилади, холос. Дунёда пиллачилик билан шуғулланадиган мамлакатлар 40 тагача боради.\nМато тўқишга тайёр ипак ипини энг кўп сотиб оладиган мамлакат Италия, киши бошига энг кўп ипакли мато “истеъмол” қиладигани Япония, дунёда энг кўп ипак мато ва кийим сотиб оладигани эса АҚШ экан. Ва ниҳоят, ҳозирги пайтда дунё бозорида 1 (бир) kg пилла ипининг нархи $32 эканини айтиб ўтсак зиён бўлмайди. Бошқача айтганда, ипак ва ундан тўқилган ва тикилган буюмларнинг дунёда бозори “чаққон”лиги шўбҳасиздир. Демак, Ўзбекистон ўз иқтисодини асосан пиллачиликка қаратса ютса ютали, асло ютқазмайди.\nҲикоя: 2005 йилда мен Парижда таниш бир ҳуқуқбон аёлнинг уйида бўлдим. Унинг уйи деворига турмушга чиқиш тўйи тантаналари акс эттирилган кўп расмлар илинган экан. Келиннинг устидаги либос марғилон атласидан тикилганлиги мени ҳайратга солди. Менинг: “Сиз европаликсиз, буерда келинлар тўйга оқ либос тиктиришади. Сиз нега келинлик либосингизни марғилон атласидан тиктирдингиз?” деган саволимга у шундай жавоб берди: “Агар Францияга марғилон атласи олиб келиб сотишса эди, у тала-тала бўлиб кетар эди. Француз аёллар анашунақа матоларни ёқтиришади. Менинг бир танишим Ўзбекистонга бораётганда мен ундан бир кийимлик марғилон атласидан олиб келишни илтимос қилдим. Тўйда қатнашган меҳмонлар менинг либосимни кўриб юксак баҳо беришди”. (Тамом).\nСССР даврида Марғилон ипак матолар тўқиш фабрикаси машҳур эди. Унинг маҳсулотларини ўзбек хотин-қизлари ҳам севиб харид қилишар эди. Қаёққа қараманг устида атлас либос лов-лов товланган хотин-қизларга кўзингиз тушар эди. Ўзбек атласи фақат Ўзбекистонда эмас, анаънавий пилла етиштирадиган мамлакатларда ҳам машҳур эди. Ипак матолар энг табиий маҳсулот (ипакқурти тут баргини истеъмол қилиб, ўз организмида етиштирган ипак моддаси) бўлгани учун бўлса керак, ипак матолар, хусусан марғилон атласи, дунё аёлларининг севимли кийимлиги бўлиб қолаверади.\nФикримча, пахтадан тамоман воз кечиб бўлмайди. Пахтанинг ўз ўрни бор: медицинани пахтасиз тасаввур этиш қийин, эркакларни шойи либосда кўриш эришли, билишимча Пайғамбаримиз (с.а.в) ҳам эркакларни шойи матолардан ўзоқ бўлишга, кўпроқ дағал матолардан тикилган кийим кийишга даъват қилганлар. Ўзбекистоннинг иқлими шароитида эркак кишининг оқ пахта матосидан тикилган кўйлак кийиши айни муддаодир. Одам гигиенасининг ажралмас қисми бўлган сочиқ ҳам пахталик бўлгани маъқул.\nИқтисодни пиллачиликка томон буриш ҳам бир зумда бўладиган иш эмас – бунга йиллар кетиши аниқ. Пилла етиштириладиган махсус, кўпфункционал биноларнинг оптимал вариантларини ишлаб чиқиш, уларни қуриш, аста-секин тут плантациялари сатҳини кенгайтириш, пилла етиштиришдаги барча операцияларни бажара оладиган машиналарини лойиҳалаш ва уларни ишлаб чиқаришни ташкил қилиш, пилла ва пахта етиштирадиган ҳақиқий, эркин, мустақил фермерлар синфини шакллантириш, мазкур фаолиятларнинг меъёрий-ҳуқуқий қонунларини ишлаб чиқиш ва ҳаётга жорий қилиш – анча-мунча вақтни талаб қилади.\nАсосийси, мен мақола бошида айтиб ўтган ёш, холис, узоқни кўра биладиган иқтисодчилар мамлакатда ҳали сақланиб қолган бўлса, уларни уюштириш, давлат томонидан уларга илмий ва амалий ишлар қилиш учун барча шароитларни яратиш, улар мазкур лойиҳанинг жамият ривожига тенгсиз катта ҳисса қўшишини халқ орасида оммавий ахборот воситалари ёрдамида тарғиб қилишлари учун имкониятлар бериш лозим бўлади.\nУшбу мақолани ўқиган юртдошларимиз шу мавзуни ривожлантириш учун ўз фикрларини билдирсалар, бахс қилсалар, таклифлар киритсалар мен мамнун бўлар эдим.


Карвахаль қачон "Реал"дан кетишини айтди\n7 июнь, 2019, 08:37 259\nТеглар:Реал | Карвахаль\nУ "қироллик клуби" тарбияланувчиси ҳисобланади.\nМадриднинг "Реал" клуби ҳимоячиси Дани Карвахаль ўзининг жамоадаги келажаги борасида гапириб ўтди.\n“Баъзилар сен ҳеч қачон ўзлари ҳайдашмагунича “Реал”дан кетмайсан дейшади. Ҳозир мен ушбу жамоа шарафини ҳимоя қилаётганимдан бахтлиман. Бироқ, агар мен майдонга камроқ тушишни бошласам ва ўзимга бўлган ишончни йўқотсам, клубдан кетаман”, - дейди Карвахаль.\nМаълумот учун, Карвахаль “Реал” клуби тарбияланувчиси ҳисобланади. У 2013 йилдан буён асосий жамоада тўп суриб келмоқда. Якунланган мавсум у жами 37та ўйинда майдонга тушди ва ўз ҳисобига 1та гол ҳамда 7та голли узатма ёздириб қўйишга эришди.\nВаскес қачон сафга қайтиши маълум бўлди\nКарвахалга АПЛнинг икки гранди жиддий қизиқиш билдирмоқда


Газланган сув тайёрлаш линияси - UZCHINATRADE.COM\nГазланган ичимликлар ўзига хос таъм ва салқинлаштирувчи хусусиятлари билан ажралиб туради. Бундай ичимликлар уч хил турда тайёрланади:\n- газланган сув;\n- мевали таъмга эга газланган сув;\n- табиий минерал ва сунъий сувлар.\n•\tТўрт босқичли сувни фильтрлаш мосламаси;\n•\tСув баки;\n•\tЮклаш тизими ускунаси\n•\tСув баки\n•\tЮвиш, қуйиш ва қопқоқлаш машинаси (учтаси бирда)\n•\tБосиш ускунаси\n•\tЭтикеткалаш машинаси\n•\tТермобўшлиқли плёнкага қадоқлаш мосламаси\n•\tИшчилар сони -, 3-4 одам/смена\nОнлайн сўров Газланган сув тайёрлаш линияси


Amazon раҳбари акцияларини сотиш орқали 3 кун ичида 0.5 млрд доллар ишлади\n18:09 / 06.08.2015\nАйтилишича, Безос ўзига тегишли қимматбаҳо қоғозларнинг бир қисмини компания акциялар нархлари чўққига чиққан пайтда сотган. Акциялар нархи 529-539 долларни ташкил қилган. Савдолар август бошида бошланиб, бир ҳафта давом этди.\nКомпания бош директори ҳар йили ўз акцияларининг бир қисмини сотади. Аммо бу сафар у олган даромад рекорд натижани қайд қилди. Бу Amazon акцияларининг тез суръатлар билан ўсишига боғлиқ. Йил ўртасидан буён компания акциялари 73 фоизга қимматлашди.\nБезос Forbes журнали томонидан эълон қилинган 2015 йилда IT соҳасининг энг бой одамлари рўйхатида 3-ўринни олди. Унинг 48 млрд долларлик капиталининг 90 фоизи Amazon акцияларидан иборат. Компания 2015 йил июлида кутилмаганда улкан ўсиш намойиш қилди, Безоснинг бойлиги йил бошидан буён 13 млрд долларга кўпайди. Ундан олдинги позициялар Билл Гейтс Oracle асосчиси Ларри Эллисонларга тегишли.


ҒОЛИБ ТЕННИСЧИЛАPГА ҚОPАҚАЛПОҒИСТОН ЧЕМПИОНАТИГА ЙЎЛЛАНМА БЕPИЛДИ - AmuNews.uz - энг сўнгги янгиликлар\nҒОЛИБ ТЕННИСЧИЛАPГА ҚОPАҚАЛПОҒИСТОН ЧЕМПИОНАТИГА ЙЎЛЛАНМА БЕPИЛДИ\nХотира ва қадрлаш куни муносабати билан спортнинг стол теннис тури бўйича туман Спорт мактаби биринчилиги учун мусобақа ўтказилди. Ушбу мусобақада 2001-2008 йилларда туғилган ўсмир ёшдаги спортчилар иштирок этдилар.\nҚизғин давом этган мусобақада ёш теннисчилар бир-бирларидан қолишмасликка ҳаракат қилиб, абжирликларини кўрсатдилар. Мусобақа якунида тезкор ўйинчилар орасидан сараланиб, ғолиблар аниқланди. Ўз тенгдошлари орасида эпчиллигини кўрсатган Шаҳзод Жумабоев, Камрон Pажабов, Дилшод Pажабовлар 1-ўрин, Жамшид Юсуфбоев, Pуслан Марксов, Достонбек Жуманазаровлар 2-ўрин, Жавоҳир Матниёзов, Шаҳзод Асқаров, Сардор Аминов, Достон Каримовлар 3-ўрин ғолиби бўлдилар.\nҚиз болалар ўртасида алоҳида ўтказилган мусобақада эса Муҳаббат Хўжабоева, Севинч Pажабова, Хуршида Қўчқоровалар 1-ўрин, Турсуной Сатторова, Соҳиба Сатторовалар 2-ўрин, Лочиной Тозабоева, Дурдона Эшмуродовалар эса 3-ўрин ғолиблари деб топилдилар.\nҒолиблар фахрий ёрлиқ, совғалар билан тақдирландилар ва уларга Нукус шаҳрида ўтказиладиган Қорақалпоғистон Чемпионати мусобақаларига йўлланма берилди.\nБИPИНЧИ ПPЕЗИДЕНТИМИЗ И.КАPИМОВ ХОТИPАСИГА БАҒИШЛАНДИ\nЁПИБ ҚЎЙИЛГАН ҚАБPИСТОН АҲОЛИ МУPОЖААТИГА КЎPА ОЧИБ БЕPИЛДИ


Ўзбекистонлик ҳуқуқ фаоли калтакланди\n15 апрел куни эрталаб ўзбекистонлик ҳуқуқ ҳимоячиси Елена Урлаева ўзи яшайдиган уй йўлаги олдида калтаклаб кетилган.\nCA-NEWS сайтининг жабрланувчи сўзларига таяниб хабар қилишича, Ўзбекистон ҳуқуқ ҳимоячилари альянси раҳбари Урлаевага икки киши ҳужум қилган, улардан бирининг қўлида пичоқ бўлган.\nХайриятки, совуқ қуролни ишга солган ҳужумчилар ҳуқуқ фаолини жароҳатлай олмаганлар. Аммо Урлаева бошига ва кўкрагига бир нечта зарба еган.\nҲуқуқ ҳимоячисининг айтишича, ҳужумчилар Урлаевадан мамлакатни тарк этишни талаб қилганлар.


Мурод Жўраев қамоқдан чиқадими?\nЎзбекистон қамоқхоналарида сиëсий ва диний маҳбусларни¸ муддати битганидан сўнг ҳам қамоқдан чиқармаслик амалиëти сурункали давом этиб келаëтир.\n16 йилдан буён Ўзбекистон қамоқхонасида сақланаётган ва хасталикдан азоб чекаётган таниқли мухолифат вакили Мурод Жўраевнинг яқинлари унинг бу йил қамоқдан чиқишига умид қилмоқдалар.\nМурод Жўраевнинг рафиқаси Холбека Жўраева эрини ўтган йилнинг ноябр ойидан бери кўролмаганини айтади.\nХолбека Жўраева: Энди 5 ë 6 апрел куни кетмоқчиман. Ўшанда тўрт ой тўлади. Тўрт ой тўлганда қўяди. Агар олдинроқ борсам, қўймайди. Шу йил 14 августда чиқиш кунлари. Шу куни учинчи муддат ҳам тўлади.\nОзодлик: Охирги марта қачон борган эдингиз?\nХолбека Жўраева: Охирги марта 10 ноябрда борган эдим.\nОзодлик: Аҳволлари қандай эди?\nХолбека Жўраева: Олдинги шамоллашлари бор. Мия шамоллаши¸ бурнининг шишиши бор. Дори-дармонлар олиб борган эдим, ўшаларни бериб қайтдим. Ундан кейин укалари ҳам борган эди.\nОзодлик: Қайси қамоқхонада у киши?\nХолбека Жўраева: Зарафшонда¸ менимча 64/49 да. Янги йил олдидан укаларини жўнатган эдим. Уларни қўйишмапти. Улар 28 декабрда боришган эди. Шунга мен ҳам иккиланиб турибман. Мана ўзи 16 йил тўлди. Агар яна уч йил берса¸ ўзи етиб ортади. Шунинг учун чиқади, деган нарсани тўғриси кутмаяпман.\nОхирги марта Суҳроб Исмоилов адвокат бўлган пайтда қўйишган эди. "Кечаси соат иккида туриб газета ўқиди¸ ҳамманинг уйқусини бузди¸ кимдандир чой олдими¸ сўрадими" деган айбловни қўйган эди. Биринчи 10 йил берган эди. 2003 йил 5 сентябр чиқиш кунлари эди. Лекин шу йил 1 мартда яна қўшимча берилди. 2006 йил мартда яна берилди. Энди ҳозир бу йил 14 август чиқиш кунлари.\nОзодлик: Биров сиздан ҳол-аҳвол сўраяптими?\nХолбека Жўраева: Умуман ҳеч ким сўрагани йўқ. Яқинда Франциядан хат келди. "Бирон жойда таржима қилдиргин", деб ўғлимга бериб юбордим. Битта журналист аëл юборган, расмлари билан бирга юборибди. Ҳали жавоб ëзганимча йўқ.\nОзодлик: Ўзингизнинг аҳволингиз қандай? Ўзингиз яхшимисиз?\nХолбека Жўраева: Ўзимнинг аҳволим жуда ҳам ëмон. Бундай олганда аллақачон тамом бўлган аëлман.\nЎзим ўқитувчиман¸ лицейда дарс бераман. Ўзим пенсияга чиққанман¸ лекин барибир ишлаб ëтибман.\nИккита ўғлим ишламайди. Мурод Жўраевнинг ўғли бўлганликлари учун бирон жойга ишга олишмади. Болалар билан зўрға кун кўриб ўтирибмиз.\nМурод Жўраевга энг кейинги муддат қўшиб берилган маҳкама жараëнида ҳимоячилик қилган адвокат Суҳроб Исмоилов гапиради.\n- Мен икки-уч йил илгари¸ охирги марта қўшимча қамоқ жазоси берилганида Мурод аканинг адвокати бўлганман.\nЖазони ижро этиш муассасаларида шунақа амалиëт мавжудки - бу албатта норасмий амалиëт - кўпинча диний сабаблар ëки сиëсий сабаблар билан қамалган маҳбусларнинг муддати тугашига оз қолганда¸ кўпинча бу бир ой илгари бошланади¸ бу маҳбуслар бир муассасадан бошқа муассасага ўтказилади ва ўтказилиш сабаби ҳам ўша маҳбусларга нисбатан янги бир жиноят ишини очиш ва уларга нисбатан қанақадир тазйиқлар ўтказиш бўлади.\nБундай пайтда маҳбусларга Жиноят кодексининг 221-моддаси¸ яъни жазони ижро этиш муассасаларида ички тартиб-қоидаларга бўйсунмаслик ва уларни бузиш моддаси қўлланилиб¸ мана биз охирги пайтда диний сабаблар билан қамалганларнинг иши билан кўп ишлаяпмиз¸ икки йилдан то 8-10 йилгача қамоқ жазолари қўшиб бериш ҳолатлари бўлаяпти.\nБундай ҳолат 2007 йилда Мурод ака Жўраевнинг ишларида ҳам кузатилган эди. Унга жиноят иши очиш учун уни Навоийдаги қамоқхонадан Олмалиқ яқинидаги қамоқхонага ўтказишган эди.\nМана шу ерда у кишига нисбатан 221-моддани қўллаш орқали янги жиноят иши очилиб¸ суд жуда қисқа муддатда бўлиб ўтди. Мен ўзим иштирок этганимга ва Мурод аканинг айтган гапларига қарамасдан¸ Мурод акага уч йилга яқин муддат қўшиб берилган эди.\nАлоҳида таъкидлаб ўтишимиз керакки¸ қўшимча жазо муддатини белгилашда қамоқхонанинг ичида бир нечта норасмий механизмлар бор.\nБиринчи навбатда, бошқа маҳбусларнинг ëрдами ишга солинади. Қамоқхона маъмурияти билан ҳамкорлик қилишга рози бўлган алоҳида тартиб-интизомни сақловчи норасмий гуруҳларга бириктирилган маҳбуслар туркуми мавжуд.\nМана шу маҳбуслар кўпинча жазо муддати қўшиб берилиши мўлжалланаëтган маҳбусларга турли хил туҳматлар уюштиришади ва бу ҳақда сохта имзолар билан бўлиб ëтган воқеалар юзасидан гўëки актлар тузишади. Мана шу маҳбуслар бераëтган кўрсатмалар янги жиноий иши очилишида катта рол ўйнайди.\nИккинчи механизм, бу муддат қўшиб берилишидан олдин маҳбусга: “Биз билан ҳамкорлик қилишга розимисан? Бизга нисбатан бўлаëтган ҳар қанақа маълумотларни ўзингнинг аввалги маслакдошларинг орасидан бизга етказиб туришга розимисан?” деган мазмунда норасмий таклиф айтилади.\nБунақа ишларни ҳозир амалиëтда кўп кузатаяпмиз. Мана шунақа таҳдидлар ва тазйиқлар мобайнида маҳбусларга янги жиноий иш очилади ва уларга қўшимча муддатлар белгиланади¸ дейди Суҳроб Исмоилов.\nМурод Жўраев аслида 12 йилга қамалган. Аммо дастлаб амнистияга тушганига қарамай, "қамоқхона тартибини бузди", деган айблов билан жазо муддати қамоқхона ичкарисида 3 маротаба узайтирилган.\nЭндиги муддати 2009 йилнинг 14 августида якунланади. Мурод Жўраевнинг оила-аъзолари қуруқ устихони қолган сиёсий маҳбус ортиқ бу ҳукуматни қўрқувга солмаслигига ва ниҳоят уни озод қилишларига умид қилмоқдалар.


Тўртта эшик қайта бепул тайёрлаб берилди - Истеъмолчилар ҳуқуқларини ҳимоя қилиш Агентлиги\nАлбатта, эшиклар ўлчами кичик бўлса уни ўрнатиш бирмунча осонроқ бўлиши мумкин, аммо катта ўлчамда бўлса бу мушкул иш. Шу сабабли ҳар бир буюртма олинаётганда аниқ ўлчамни олиш муҳим аҳамиятга эга яъни “етти ўлчаб бир кес…” деганларидек.\nҚашқадарё вилоятининг Қарши туманида истиқомат қилувчи М.А. эшик ва ромлар ясаш фаолияти билан шуғулланувчи хусусий тадбиркорга буюртма беради ҳамда олдиндан уй эшиклари учун 10 000 000 сўм тўлайди. Тайёрлаб келтирилган эшиклар ўлчамининг катталигидан ўз жойига тўғри келмайди, гўё бошқа бировнинг уйига тайёрлангандек. Истеъмолчи уй қурилиши бўйича мутахассис чақириб, бу эшикларни жойига ўрнатиш бўйича маслаҳатлашиб ҳам олди. Афсус, бунинг имкони йўқлиги билдирилди.\nИстеъмолчи тадбиркорга бир неча бор нуқсонли товар маҳсулотни алмаштириш ёки тўланган пулни қайтариб бериши учун мурожаат қилади… Истеъмолчилар ҳуқуқларини ҳимоя қилиш агентлиги ишонч телефонига тушган мурожаат Агентликнинг Қашқадарё вилояти ҳудудий тузилмаси томонидан ўрганиб чиқилди. Натижада буюртма эшиклар ҳақиқатан ҳам уйга мос эмаслиги аниқланди. Шундан сўнг тадбиркор томонидан аниқ ўлчамлар олиниб, тўртта эшик қайта бепул тайёрлаб берилди.\nМаълумот ўрнида. Ўзбекистон Республикасининг “Истеъмолчилар ҳуқуқларини ҳимоя қилиш тўғрисида”ги Қонунининг 13-моддасининг 3-бандига асосан “Истеъмолчи ўзига сотилган тўпламлар, комплектлар ва комплексларнинг мустақил таркибий қисми бўлган ва мустақил нархга эга бўлган буюмларда нуқсонлар борлигини аниқлаган тақдирда, бутун тўплам, комплект ва комплексга нисбатан ҳам, уларнинг нуқсонлари бор мустақил таркибий қисмларига нисбатан ҳам нуқсонли товар маҳсулотни қайтариш, алмаштириш ёки товарнинг нуқсонларини бепул бартараф этишга ҳақлидир.\nCategories: Муаммо: мурожаат ва натижа, Фаолият, Янгиликлар 30.11.2021


ЯММТнинг ўзига хос жиҳатлари | BUXGALTER.UZ\n«Норма»нинг меҳнат ҳуқуқи масалалари бўйича эксперти Ленара ХИКМАТОВАнинг шарҳи ЯММТ билан ишлашда устуворликларни белгилашга ва нималарга алоҳида эътибор бериш лозимлигини билиб олишга ёрдам беради.\nЯММТ тўғрисидаги низомга асосан кадрлар хизмати ходимлари штат жадвалига (агар мавжуд бўлса) мувофиқ бўлинмалар ва иш ўринлари тўғрисидаги маълумотларни киритган ҳолда унда ташкилот тузилмасини шакллантиришлари шарт. Шунингдек улар ЯММТда қуйидагиларни рўйхатдан ўтказишлари даркор:\nмеҳнат шартномаларини – ҳам амалдаги (1.01.2020 йилга қадар тузилганлари), ҳам янгидан тузилаётганлари;\nмеҳнат шартномалари шартларини ўзгартириш тўғрисидаги қўшимча келишувлар;\nмеҳнат шартномаларини тугатиш;\nходимларнинг ижтимоий таътилга чиқиши (ҳомиладорлик бўйича, бола парвариши бўйича).\nВазифалар оқимида чалкашмаслик учун, устувор ҳаракатларни белгилаб оламиз.\nТашкилотнинг барча тузилмасини барпо этиш ва 1.01.2020 йилгача тузилган меҳнат шартномаларини рўйхатдан ўтказиш учун 2020 йил 1 сентябрга қадар вақт берилади. Шу боис бунга шошилмаса ҳам бўлади. Янгидан тузиладиган меҳнат шартномаларини эса тизимга имкон қадар тезроқ киритиш лозим.\nЯММТ дирекциясида тушунтиришларича, бунга қоғоз шаклидаги ҳужжат расмийлаштирилган пайтдан эътиборан 5 иш куни берилади. Агар 2020 йилда сиз янги меҳнат шартномаларини расмийлаштиришни якунлаган, бироқ юқорида кўрсатилган муддатда улгурмаган бўлсангиз, уларни имкон қадар тезроқ ЯММТда рўйхатдан ўтказинг.\nЖорий йилда расмийлаштириладиган меҳнат шартномаларига қўшимча келишувлар, ижтимоий таътиллар ва ишдан бўшатишга ҳам худди шу тааллуқли.\nЯММТга киритиладиган маълумотлар ходимнинг электрон меҳнат дафтарчасида автоматик тарзда тегишли ёзувларни шакллантиради.\nҚандай қилиб ЯММТда ишни ташкил этиш ва ишни нимадан бошлаш лозим\nУшбу саволга жавоб кўп омилларга: штатдагилар сони ва кадрларнинг қўнимсизлиги, иш юритиш ҳажми, кадрлар хизмати ходимлари сони ва ҳоказога боғлиқ бўлиши мумкин. Кичик штатга эга ташкилотларга тизимга бир йўла барча иш ўринларини киритиш ва уларга меҳнат шартномаларини расмийлаштириш мушкул эмас. Агарда сизда штат катта ва бўлинмалар (бошқармалар, департаментлар, бўлимлар ва бошқалар) кўп бўлса, буни уддалаш қийинроқ бўлади. Шунинг учун улар бўйича жорий кадрларга доир ҳаракатлар амалга ошириладиган иш ўринларини барпо этишдан бошлаш мумкин.\nМасалан, сиз шу йили 2020 йилга қадар тузилган ва ЯММТда рўйхатдан ўтказилмаган амалдаги меҳнат шартномаларига қўшимча келишувларни расмийлаштирдингиз. Буни тизимда қайд этиш учун аввал тегишли бўлинмани (агар мавжуд бўлса) шакллантиринг ва унда иш ўрнини яратинг. Яратилган иш ўрнига амалдаги меҳнат шартномасини рўйхатдан ўтказинг ва шундан кейингина – унга қўшимча келишувни киритинг.\nИшдан бўшатиш ёки ижтимоий таътиллар тақдим этиш чоғида, иш ўрни яратиш-меҳнат шартномасини рўйхатдан ўтказиш-кадрларга доир ҳаракатларни рўйхатдан ўтказиш занжирига риоя қилган ҳолда худди шундай йўл тутинг.\nТизимда иш ўрни ва меҳнат шартномасини шакллантирганингиздан кейин улар тизимда сақланади. Барча кейинги ҳаракатларни сиз рўйхатдан тегишли лавозим/касбни танлаган ҳолда рўйхатдан ўтказасиз.\nБунда сентябрга қадар мазкур ишни якунлашга улгуриш учун имкон қадар қолган бўлинмалар ва иш ўринларини киритиш ҳамда ўтган йили тузилган амалдаги меҳнат шартномаларини рўйхатдан ўтказишни унутманг.\nЮқорида айтилганлар – шунчаки тавсия. ЯММТда ўз ишингизни ўзингизга қулай тарзда ташкил этинг. Асосийси – ПҚ-4502-сон қарор ва 971-сон ВМҚ билан белгиланган нормаларга амал қилинг.\nҚандай жиҳатларга эътибор бериш лозим\nКўп кадрлар хизмати ходимлари ЯММТда қуйидаги муаммога дуч келишди: меҳнат шартномасини рўйхатдан ўтказиш жараёнида ходимга доир маълумотларни киритиш чоғида, тизим жисмоний шахс soliq.uz базасида топилмади, деган хабар чиқаради.\nБу СТИР эски намунадаги паспортга берилганлиги туфайли содир бўлиши мумкин. Бу ҳолда СТИРни ходимнинг янги биометрик паспортига боғлаш зарур. Бунинг учун тегишли солиқ органига мурожаат қилинг. Мy.soliq.uz сайтида паспорт маълумотлари орқали СТИРни текшириш мумкин.\nМеҳнат шартномаларини рўйхатдан ўтказиш чоғида “декретга чиққанларни” ёддан чиқарманг. Унда ҳомиладорлик ёки бола парвариши таътилида бўлган ходима бўлган иш ўрнини барпо этгандан кейин, дастлаб тизимда унинг меҳнат шартномасини рўйхатдан ўтказинг. Шундан сўнг уни дастурда “декрет” таътилига “жўнатинг”. Ва шу муносабат билан ҳосил бўладиган бўш иш ўрнига вақтинча ходимнинг шартномасини рўйхатдан ўтказинг. Уларни дастурга киритиш учун барча “декретга” чиққанларнинг номма-ном рўйхатини олдиндан тузиб қўйишни тавсия қиламиз.\nЯММТда иш ўринларини шакллантириш чоғида қуйидагиларни ёдда тутинг: агар иш ўрнига мазкур иш ўрни барпо этилган ёки ишдан бўшатиш рўйхатдан ўтказилган пайтдан эътиборан 5 календарь куни мобайнида меҳнат шартномаси рўйхатдан ўтказилмаса,у тўғрисидаги ахборот автоматик тарзда Бандлик ва меҳнат муносабатлари вазирлигининг вакансиялар Миллий базасига узатилади ва ундан ҳамма фойдаланиши мумкин бўлади. Агарда сиз қайсидир штатни қисқартирсангиз ҳам, тизимдан уни олиб ташламаслигингиз лозим.\nУнутманг, дастурда ишлаш қоғоз шаклида кадрлар ишини юритишни алмаштирмайди ва у билан параллел равишда юритилади. Тегишинча, қоғоз шаклидаги меҳнат шартномалари, қўшимча келишувлар, буйруқлар, штат жадвали ва бошқа кадрларга доир ҳужжатларни илгариги режимда расмийлаштиришни давом эттиринг.\nТизим барча бўлинмалар номини мажбурий тартибда давлат тилида киритишни талаб этади. Шу боис ҳозирданоқ бу ҳақда ўйланг. Агар штат жадвалига кўра бўлимлар сизда рус тилида кўрсатилган бўлса, уларни ўзбек тилига таржима қилинг. Шу билан бирга дастур хоҳишга биноан бўлинмалар номини рус тилида киритишга ҳам “рухсат беради”.\nПаспорт маълумотларини киритиш чоғида тизим ходимнинг биометрик паспортида кўрсатилган ЖШШИРини (жисмоний шахснинг шахсий идентификация рақами) киритишни сўрайди. Уни ШЖБПҲ (шахсий жамғариб бориладиган пенсия ҳисобварағи) билан чалкаштирманг – уларда рақамлар тўғри келмаслиги мумкин.\nАйнан ЖШШИР тизимда жисмоний шахс идентификатори ҳисобланади, у ҳаёт давомида ўзгармайди. Шу муносабат билан, ҳатто ходимнинг Ф.И.О. ўзгарган тақдирда ҳам буни ЯММТда акс эттириш шарт эмас, сабаби барча маълумотлар ЖШШИРга “боғланган”. Тегишли кадрга доир ҳужжатни стандарт режимда “қоғоз шаклида” расмийлаштириш етарли.\n- ЯММТ бўйича долзарб саволлар ва уларга жавоблар тўпламига – бу ерда ва бу ерда.\n- ЯММТда ишлаш юзасидан қадамма-қадам йўриқномага – бу ерда.


Мақолалар мазкур саъна бўйича сараланган: Среда, 02 Декабрь 2015\nСреда, 02 Декабрь 2015 16:04\nЧолғу асбобларини ясаш — ўта нозик ва мураккаб жараён. Масалан, биргина рубоб 16 босқичда тайёрланади. Бунинг учун дарахт кесилиб, то соз шаклига киргунигача 7 йил вақт талаб этилади.\nСреда, 02 Декабрь 2015 16:03\nТасвирларда орзулар акси\nЎзбекистон Бадиий академияси Халқаро маданият карвонсаройида “Орзулари бир олам қалблар” деб номланган кўргазма очилди.\nПойтахтимизда академик чолғулар, эстрада ва анъанавий ижрочилик бўйича “Истеъдод” халқаро танлови якунланди.\nСреда, 02 Декабрь 2015 16:01\nФидойи, фаол, ташаббускор\n“Ижтимоий фикр” жамоатчилик фикрини ўрганиш маркази “Ўзбекистон аёллари — 2015: ижтимоий аҳвол ва ижтимоий кайфият” мавзуида ижтимоий сўров ўтказди.\nКичик бизнес ва солиқ меъёрлари\nЎзбекистон Республикаси Давлат солиқ қўмитаси томонидан “Солиқ Инфо” газетаси таҳририяти билан ҳамкорликда корхона ва ташкилотлар раҳбарлари ҳамда бухгалтерлари учун “Кичик бизнесга солиқ солиш билан боғлиқ долзарб масалалар” мавзуида семинар ташкил этилди.\nСреда, 02 Декабрь 2015 15:59\nДавоматни аниқлайдиган дастур\nТермиз ахборот технологиялари ва маиший хизмат касб-ҳунар коллежида 1600 нафардан зиёд ўғил-қизлар таҳсил олади.\nСреда, 02 Декабрь 2015 15:58\n«Гимнастика барча учун»\nТошкент шаҳрида ана шу шиор остида анъанавий мусобақа бўлиб ўтди.\nСреда, 02 Декабрь 2015 12:33\nЖамоатчилик экологик назорати: Миллий ва хорижий тажриба\nПойтахтимизда “Жамоатчилик экологик назоратини амалга ошириш: Ўзбекистон ва Европа давлатлари тажрибаси” мавзуида халқаро давра суҳбати бўлиб ўтди. У Ўзбекистон экологик ҳаракати, БМТТД, ЕХҲТнинг мамлакатимиздаги лойиҳалари координатори, Европа иттифоқи комиссияси делегацияси томонидан ташкил этилди.\nСреда, 02 Декабрь 2015 12:30\nДемократик ислоҳотларнинг муҳим таркибий қисми\nШу кунларда парламент қуйи палатаси қўмиталарида мамлакатимиз Конституцияси қабул қилинганининг 23 йиллиги муносабати билан қатор тадбирлар ўтказилмоқда. Хусусан, Қонунчилик ва суд-ҳуқуқ масалалари қўмитаси томонидан “Ўзбекистон Республикаси Конституцияси — демократик ислоҳотларнинг ҳуқуқий асоси” мавзуида давра суҳбати ташкил этилди.


Брюс Ли расман хабар қилди: Huawei компанияси Android ўрнига Kirin OS’ни тайёрлаяпти! - Terabayt.Uz\nБрюс Ли расман хабар қилди: Huawei компанияси Android ўрнига Kirin OS’ни тайёрлаяпти!\nҲозирда бутун дунёдаги смартфонларнинг энг кенг тарқалган операцион тизими, шубҳасиз, Android’дир. Аммо етакчи смартфонсозлардан саналган Huawei энди ўз смартфонлари учун янги тизим ишлаб чиқмоқда.\nЎҚИНГ: Android-смартфонларнинг янги «қирол»ини қарши олинг – у AnTuTu’да мутлақ рекорд ўрнатди!\nHuawei Kirin OS деб аталувчи мазкур мобил операцион тизим хитойлик техногигантнинг смартфонларида Android ўрнига қўлланилади. Бу ҳақда компаниянинг вице-президенти ва уяли телефонлар йўналиши раҳбари Брюс Ли (Bruce Lee) ўзининг Weibo-аккаунти орқали хабар қилган.\nТоп-менежернинг сўзларига кўра, Kirin OS айни дамда «ишлаб чиқиш жараёнида». Брюс Ли янги мобил операцион тизим ҳақида бошқа тафсилотларни маълум қилмаган.\nАйрим хабарларга кўра, Huawei Kirin OS жорий йилнинг ёзидаёқ тақдим этилиши ҳам мумкин эди. Аммо тўлиқ тайёрлашга улгуришмагани боис анонси кейинроққа, номаълум вақтга қолдирилган.\nАйни дамда хитойлик етакчи смартфонсознинг мобил қурилмалари «эл қатори» Android тизимига ва EMUI график қобиғига эга. Улардан айримларини 890 000 сўмдан бошланувчи нархларда Terashop.uz интернет-дўконимиздан харид қилиш мумкин.\n#Huawei #мобиль операцион тизим #смартфонлар #Huawei Kirin OS


“Бўлғуси келин-куёвлар инновацион мактаби”\n28.10.2019 14.11.2019 buxoronoma\t0 Комментариев\nrencontres aire sur l'adour best worldwide dating site У қанчалик самара беряпти?\nnew mexico free dating sites Жорий йил 24 октябрда оммавий ахборот воситалари вакиллари, жумладан, пойтахтлик журналистлар учун “Оила” илмий-амалий тадқиқот маркази томонидан Бухоро шаҳрида ташкил этилган “Бўлғуси келин-куёвлар инновацион мактаби”га пресс-тур уюштирилди.\nsingle frauen niederösterreich Таъкидлаш жоиз, мамлакатимизда мазкур мақомдаги мактаблар Ўзбекистон Республикаси Президентининг 2018 йил 2 февралда қабул қилинган “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги Фармони ижросини таъминлаш, замонавий оилани ривожлантириш, ёшларни оилавий ҳаётга тайёрлаш ва оилавий ажрашишларнинг олдини олиш масалалари бўйича фундаментал, амалий ва инновацион тадқиқот натижалари асосида ташкил этилган.\n“Оила” илмий-амалий тадқиқот маркази вилоят бошқармаси биносида фаолият кўрсатаётган Бухоро шаҳар “Бўлғуси келин-куёвлар инновацион мактаби”да журналистлар иштирокида давра суҳбати ўтказилди. Унда вилоят ҳокими ўринбосари, хотин-қизлар қўмитаси раиси Ф.Ибрагимова сўзга чиқди.\nТадбир қатнашчиларига мактабнинг фаолияти ҳақида кенг маълумот берилди.\n— Жамиятнинг барқарорлиги кўп жиҳатдан оила мустаҳкамлигига, ундаги тинч-тотувликка боғлиқ, — деди мулоқот давомида сўз олган “Оила” ИАТ маркази вилоят бошқармаси бошлиғи Абера Ҳусейнова. — Бу эса ёшларни оилавий ҳаётга тайёрлашни тақазо этади. Юртимизда мазкур масалага асрлар давомида эътибор қаратиб келинган. Аммо бугун ёшларни оилага тайёрлашда уларнинг жамият муҳим бўғини ҳақидаги тушунчасини бойитиш, ушбу муқаддас қадриятнинг аҳамияти ва масъулиятини ҳис этиши янада долзарб бўлиб бормоқда. Масалага илмий-амалий, креатив ёндашишни, инновацион усуллардан фойдаланиш заруратини илгари сурмоқда. “Бўлғуси келин-куёвлар инновацион мактаби” бу борада муҳим аҳамиятга эга. Унда ФҲДЁларга никоҳ учун ариза берган ёшлар бир ой мобайнида оилавий ҳаёт психологияси ва оилавий-ҳуқуқ муносабатлари, диний ва ахлоқий тарбия, репродуктив саломатлик мавзуларида ўтказиладиган 16 соатлик ўқув машғулотларида иштирок этишяпти. Дарслар профессор-ўқитувчилар — психологлар, иқтисодчилар, шифокор олимлар томонидан интерфаол усулда олиб борилаётир.\nШаҳар ва туманлардаги бўлимларимизда ташкил этилган шундай инновацион мактабларда жорий йилнинг ўтган даври мобайнида 1500 жуфтлик таҳсил олди ва турмуш қурди. Ўрганишлар кўрсатдики, уларнинг оиласи аҳил, яъни мустаҳкам.\nЖурналистлар мактаб фаолияти, ундаги шароитлар билан ҳам танишдилар. Ўқув курслари ташкил этилган хоналар ахборот-коммуникацион технологиялар, замонавий моноблокли компьютерлар билан жиҳозланган. Кутубхона, овқатланиш хоналари тингловчилар хизматида.\nОммавий ахборот воситалари ходимлари инновацон мактабнинг навбатдаги битирувчиларига сертификат топшириш маросимида ҳам иштирок этдилар.\n— Мен ва бўлажак турмуш ўртоғим талабалик давримизда умумий тарзда ўқилган маърузалар орқали оила, репродуктив саломатлик ҳақида муайян тушунчага эга бўлганмиз, — дейди тингловчилардан бири Бекзод Ҳикматов. — Аммо инновацион мактаб машғулотларида оила асослари ҳақидаги дунёқарашимиз бутунлай ўзгарди. Соғлом турмуш тарзи, рўзғор тутуми, оила бюджети, шунингдек, юзага келадиган баъзи муаммоларни аҳилликда босиқлик билан ҳал этиш борасидаги тушунчамиз кенгайиб, кўникмамиз мустаҳкамланди. Бизга оқила оила бекаси бўлишга тайёрлаб бориш учун мўлжалланган “Оила сабоқлари” деб номланган мобиль илова, шунингдек, янги турмуш қураётган йигит-қизларнинг оила соҳасидаги билим ва кўникмаларини мустаҳкамлаш мавзусидаги тавсия ҳамда маслаҳатлар ўрин олган “Мустаҳкам оилага йўлланма” энциклопедик ён дафтарча ҳам тақдим этилди.\nҚайд этиш лозимки, “Оила” марказининг ҳудудий бошқарма ва бўлимлари оила институтини мустаҳкамлаш ва ривожлантириш, жамиятда замонавий намунали оила мезонларини жорий этиш соҳасида кўламли ишларни олиб бормоқда. Жорий йилнинг ўтган даврида вилоят бошқармасида 35 нафар ФҲДЁ ходими, маҳаллаларнинг 20 нафар тегишли вакили, туман ва шаҳар бўлимлари раҳбарлари, уларнинг қатор мутахассислари ўқув курсларида малака оширдилар. Бу уларга оилаларни мустаҳкамлаш тадбирлари самарадорлигини таъминлашда қўл келиши, шубҳасиз.\nПресс-турда иштирок этган журналистлар шундай хулосага келишди: Бухоро инновацион мактаби билан танишув бу каби сабоқ масканлари фаолиятини оммалаштириш, оила мавзусини чуқурроқ ўрганиш жойлардаги муаммоларга жамоатчилик эътиборини қаратишга ёрдам беради.\nrencontre cougar paris la coupole Эркин ЁДГОРОВ,\nrencontre virtuelle mais reelle “Бухоронома” мухбири\nmale dating behavior Тоҳир ИСТАТОВ олган сурат\nЖамият маънавият билан кучли →


O‘zLiDeP депутати “Ўзсаноат қурилиш банк” АТБ раисига депутатлик сўрови юборди | O'zLiDeP\nҚораўзак туманида 2019-2021 йилларда Инвестиция дастурига 25 та лойиҳа киритилган бўлиб, лойиҳаларнинг умумий қиймати 3,8 трлн сўмни ташкил этади. Лойиҳаларни ҳаётга татбиқ этилиши натижасида 1033 та янги иш ўринлари яратилади.\nЖорий йилнинг 21 июнь ҳолатига кўра эса ҳудудий инвестиция ҳисобидан 333,0 млрд сўмлик 8 та лойиҳа амалга оширилиб, 179 та янги иш ўринлари яратилган.\nБу ҳақда халқ депутатлари Қораўзак туман Кенгашидаги O‘zLiDeP депутатлик гуруҳининг навбатдаги йиғилишида маълум қилинди.\nТуман давлат солиқ инспекцияси раиси ўринбосари У.Турдиевнинг айтишича, солиқ сиёсатини такомиллаштириш концепция доирасида 2019 йил 1 январдан бошлаб барча фуқаролар учун жисмоний шахслардан олинадиган даромад солиғининг амалдаги 4 поғонали ставкаси ягона 12 фоизли ставкада белгиланди ҳамда ойлик иш ҳақидан пенсия жамғармасига ушлаб қолинадиган 8 фоизлик суғурта бадали бекор қилинди.\n“Жорий йилнинг 1 январидан бошлаб иш ҳақи ва унга тенглаштирилган солиқлар деярли икки баробарга камайди. Иш ҳақидан тўланадиган солиқлар 12 фоизга туширилиб, даромад ва ягона ижтимоий тўловдан озод бўлди”, – дейди У.Турдиев.\nЙиғилишда кун тартибидаги иккинчи масала юзасидан туман мактабгача таълим бўлими раиси ўринбосари Р.Шалабаевнинг ахбороти эшитилди.\nТаъкидланишича, бугун туманда мактабгача таълим соҳасида кенг кўламли ишлар амалга оширилмоқда. Лекин олиб борилаётган саъй-ҳаракатларга қарамай, ҳудуддаги 14 та МТМнинг аксарияти капитал таъмирга муҳтож, талабга жавоб бермайди.\nШу боис, йиғилишда сўз олган депутатлар “Бердақ” овул фуқаролар йиғинида жойлашган “Жулдызша дос” мактабгача таълим муассасасининг қурилиш ишлари ҳалигача якунига етказилмагани билан қизиқди.\nР.Шалабаев эса мазкур муассаса учун “Ўзсаноат қурилиш банк” томонидан 1 млрд 433 млн сўм миқдорида кредит ажратилиши белгиланганини айтиб, ҳозирга қадар зарур маблағлар ажратилмагани сабабли қурилиш ишлари вақтинча тўхтаб қолганини билдирди.\nБу масала юзасидан шу куннинг ўзида халқ вакили Ғ.Қудайбергенов “Ўзсаноат қурилиш банк” раиси номига депутатлик сўрови юборди.


Мастура Хамроеванинг шахсий блоги!\nВатанпарварлик ойлигида фаолмиз!\nЎзбекистон Республикаси Президентининг 2018 йил 13 декабрдаги “Ўзбекистон Республикаси Қуролли Кучлари ташкил этилганлигининг 27 йиллиги ҳамда Ватан ҳимоячилари кунини нишонлашга тайёргарлик кўриш ва ўтказиш чора-тадбирлари тўғрисида” ги Фармойиши ижросини таъминлаш, шунингдек, ўсиб келаётган ёш авлодни ватанпарварлик руҳида тарбиялаш, уларнинг фаол ҳаётий позициясини мустаҳкамлаш, аҳолида миллий армиядан фахрланиш ва унга бўлган ишонч ҳиссини ошириш мақсадида, ҳарбий қисмда “Очиқ эшиклар куни” ташкил этилди.\nАҳолининг барча қатламларини жтимоий ҳимоя қилиш ва уларнинг турмуш даражасини юксалтириш борасида Президентимиз Шавкат Мирзиёев томонидан кўплаб ишлар амалга оширилмоқда. бу ишларнинг самарасини эса ҳаётимизда акс этмоқда.\n300 ўринли боғча иш бошлади\nТермиз шаҳрида янги мактабгача таълим муассасаси ишини бошлади. Замон талаблари асосида ташкил этилган маскан болажонларга тарбия беришда барча шоиртлар билан таъминланган.\nҚўғирчоқ театри янги бинода иш бошлади\nТеатр- маънавият маскани. Инсонларнинг ҳаётига четдан назар ташлаш имконини берадиган саҳна ҳам ҳисобланади.\nТиббиёт масканлари янги қиёфа касб этмоқда\nВоҳадошларимиз учун вилоят перинитал маркази янги биносининг тантанали очилиши бўлиб ўтди.\nЯнги йил байрами арафасида воҳадошларимизга тухфа сифатида Қизириқ туманида тиббиёт бирлашмасининг туғруқхона бўлими биноси ўрнида янги қиёфадаги кўркам ва муҳташам тиббиёт муассасаси қад ростлади. Айтиш керакки ушбу муассаса оналар ва болалар саломатлиги йўлида катта аҳамиятга эгадир. Эндиликда замон талаблари асосида қурилган бино барча қулайликларга эга холда аҳолига ҳизмат қилади.\nЧекка туман аҳолисига туҳфа\nВилоятимизда аҳоли саломатлиги йўлида кенг кўламли ишлар амалга оширилмоқда.Айниқса чекка ҳудудларга эътибор юқори. Куни кеча Қизириқ туманида истиқомат қилувчилар учун 43-сонли Зарободда қишлоқ оилавий поликлиникаси фойдаланишга топширилиши байрам олди совға бўлди. шундай эътибор самарасидир.\nТАФАККУР – ТАРАҚҚИЁТГА ЕТАКЛАЙДИ\nШиддат билан ўзгараётган дунё қиёфаси олдиндан башорат қилиш мумкин бўлган бир даврни бошлаб берди десак, асло муболаға бўлмайди. Негаки, бугун узоқ ва яқин минтақаларда содир бўлаётган воқеа ва ҳодисалар бунга яққол мисол бўла олади.\nЎзбек халқи азалдан жаҳон халқлари, жумладан Шарқ миллат ва элатлари орасида ўз обрў – эътиборига, тарихи ва чуқур қадриятларига эга бўлган халқ сифатида эътироф этилади.\nИЛЛАТГА ЭРГАШГАНЛАР, ЁХУД АЁЛ ЖИНОЯТЧИ\nАёл ҳақида эътирофлар бисёр. Шарафли номи кўкка қадар улуғланган мўътабар зот вакилларининг ҳазрати инсон бешигини тебратувчи қўллари қонга ботса, она замин билан бирга аршу аъло ҳам ларзага келиши табиий.\nМаълумки, гиёҳванд одам нафақат ўзини, балки атрофдаги яқин қариндошларини ҳам ҳалокат гирдобига йўлиқтириши тайин. Негаки, гиёҳванд моддаларни истеъмол қилган одамнинг юриш – туришида ҳам салбий оқибатлар кузатилади.\nЁт ғоялар таъсирига илинманг\nТинчлик бор жойда тараққиёт ва ривожланиш бўлади. Мустақил Ўзбекистон давлати ҳам ана шу эзгу мақсад йўлида улкан амалий ишларни олиб бормоқда. Дунё ҳамжамиятидан муносиб ўрин эгаллаб, тараққиёт сари дадил одимламоқда.\n“Саломатлик туман бойлик” дейишади халқимиз. Дарҳақиқат бу бежизга эмас. Соғлиқ бўлмаса юриш туришимизда ҳам халоват бўлмайди. Рухиятимизда тушкунчилик ишимизда эса барака бўлмайди.\nВатанпарварликойлигида фаолмиз!Ўзбекистон Республи...\n► ноя 05 (8)\n► июн 22 (18)\n► мая 03 (16)\n► сен 29 (21)\nAtlas Har bir xalqning o‘z milliy urf-odatlari, an’analari bo‘lgani kabi o‘zbek xalqining ham minglab asrlarga mansub milliy urf-o...\nElchilar bilan uchrashuv Viloyatimizda o’tkazilgan “OPEN SOUTH” INTERNATIONAL BUSINESS FORUM dasturida belgilangan tadbirlar doi...\nМуҳокама учун мавзу Кўчишлардан чарчаган тадбиркорни ким эшитади? Мамлакатимизда кичик бизнес ва хусусий тадбиркорликни жадал ривож...\nMaqolalar muallifga tegishli bo'lib, ko'chirib olinganda Mastura.uz dan olindi deb ko'rsatilsin.. Тема "Водяной знак". Автор изображений для темы: konradlew. Технологии Blogger.


ДАХШАТЛИ ХОТИМА » Kino va Serial olami\nTo'maris / Томирис (2019) исторического фильма о царице\n"Киллджойс" 1 сезон 8 серия\n"Киллджойс" 1 сезон 7 серия\nSadoqat timsoli 6 Qism ( Yangi korea seriali ) 2020\nQadam (o'zbek serial) | Кадам (узбек сериал) 5-qism\nBobomni uylantiramiz (o'zbek serial) | Бобомни уйлантирамиз (узбек сериал) 5-qism\nBosh Sahifa » Hikoyalar » ДАХШАТЛИ ХОТИМА\nБугунги куннинг сўзи... Ўтмиш саҳифаларида сарғайган ҳикоятлар, ривоятлар ва эртаклар баъзиларга эриш туюлиши мумкин. Моддийликка ружъу қўйилган даврдан яқин-яқинда қутулганимиз боис, баъзи масалаларда фақат кўзимиз кўриб турган нарсаларга эътибор қаратишга ўрганганмиз. Шунинг учун, кўнглимга бугуннинг сўзи келаверади. Бугун бизнинг ҳаётимиз ўрнак, ибрат бўлишга ҳикоятлардан йироқми? Йўқ, аксинча, анча яқин. Фақат тийран нигоҳла боқмоқ лозим. Машҳур ғарб ёзувчиси Даниэль Дефо ўзининг "Робинзон Крузонинг саргузаштлари" асарида қаҳрамонининг тилидан шундай дейди: "Ҳолат – инсонни ихтирочига айлантиради!"\nЁзувчининг фикрига қўшимча қилиб айтиш мумкинки, ҳолат инсонга ақидавий масалаларда ҳам яхшигина дарс бўлади. Инсон бирор бир мусибатни бошидан ўтказсагина, ана шу мусибат ҳақида айтилган ҳадис ёки оятнинг асл мағзини чақиб кўради. Биз шу боис ҳам ҳам ақидага, ҳам ҳозирги кунга алоқадор воқеани ҳикоя қилиб бермоқчимиз. Бизга ушбу воқеани алам билан ҳикоя қилиб беришгани учун ҳам, омонатни етказчоқчимиз, холос.\n...Тошкент вилоятининг Бекобод тумани. 23 ёшли бир йигитнинг жанозасига тумонат одам тўпланган. Пешин намози ўқиб бўлингач, масжид имоми бу йигитнинг қандай бўлганлиги ҳақида сўради. Ҳамма бирваракайига "яхши одам эди", дейишди. "Яхши одам" эканлигига гувоҳ берганлар сафларни текислаб жаноза намозига тайёрлана бошлашди. Аммо шу пайтда масжид ташқарисидан бир масиҳий (христиан) роҳиб кўринди. У шоша-пиша, бир нарсасини йўқотган инсондек югуриб келди:- Бу йигитга жаноза ўқиб бўлмайди, чунки у... христианликни қабул қилган. Ҳамма бир зум нима бўлаётганлигини идрок қила олмади. Ушбу карахтликдан биринчи бўлиб имом чиқди ва роҳибга қарата деди: - Сиз нотўғри маълумот олган кўринасиз. Бу ерда мусулмон йигитига жаноза ўқилмоқда.\n- Йўқ, мен адашмадим, бу йигит ҳақида яхши биламан. У олти ойдан бери менда дарс олмоқда. - Қанақасига, ахир у ҳақда мусулмонлар яхши гувоҳлик беришди-ку... Роҳиб шунда ушбу туманлик икки ўспирин йигитини чақирди. Улар масжид ичкарисига кириб, қазо қилган йигит ҳақиқатан ҳам ярим йил олдин христианликни ихтиёри билан қабул қилганлигини тасдиқлашди. Жаноза намозини ўқишга ҳозирланган жамоат сергак тортди.\n- Бўлмаган гап, биз уни жума, ҳайит намозига келганлигини кўрганмиз.\n- Мусулмонларнинг тўй-маракаларида ҳам қатнашганига гувоҳмиз. Ғала ғовур бошланди. Имом шунда ақлли иш қилди. Ҳалиги йигитларни жиддий сўроққа тутди. Маййит олти ой муқаддам ҳақиқатан ҳам христианлик динини қабул қилганлиги тасдиқланди. Жаноза ўқишга масъул шахс жамоатга қарата шундай деди:\n- Бу йигитга жаноза ўқилмайди. У - мусулмон эмас! Ота уввос солди: "Сендақа фарзандим йўқ, олиб кетларинг буни, ўлиги ҳам, тириги ҳам керак эмас менга!" Маййит устига лаънат ўқиётган отанинг аҳволини ортиқча таърифлаб бўлмайди. Ушбу ҳолатни кузатишдан уялган жамоат тарқала бошлади. Ҳеч ким ҳеч кимга гапирмасди. Ҳамма карахт аҳволга тушганди. Шу пайтгача одамлар "фалончи христиан бўлибди", "уйига хоч осиб келган қизини фалончи оқ қилибди", "Тошкентга ўқишга кетган фалончи Инжил тарқатиб юрганмиш" қабилидаги хабарларни эшитар, аммо парволари халак эди. Улар бугун "бу йигитга жаноза ўқилмайди" деган жумланинг нақадар даҳшатли янграшини ҳис қилишди. Ҳолат - жаноза намози ўқишга келганларнинг ҳар бирига катта ақидавий дарс берганди, гўё.\nҲалиги икки йигит ҳам бу воқеани кўриб тавба қилганлиги ҳақида маълумотлар бор. Ўша кунги воқеа ана шу "жаноза"да иштирок этган одамларга ҳам қаттиқ таъсир ўтказган эди. Уйга келишлари биланоқ ўғил-қизларининг юриш -туришларига қизиқа бошлашди. Шу билан биргаликда уларга ақида алмаштиришнинг оқибати қандай эканлигини ҳикоя қилиб беришди.\nBIRINCHI BIZDA"ДАХШАТЛИ ХОТИМА"KEYIN BOSHQALARDA\nQasam 1-54 Qism ( Turk seriali ) 2019\nTushda "Bufet" ko'rish\nTushda "Burun" ko'rish\nTushda "Bug'lar-tutun" ko'rish\nTushda "Bo'yoq" ko'rish\nTushda "Bo'yra" ko'rish


28 Сентябрь 09:47\nNUR-SULTAN. Kazinform - Гриппга қарши эмлашни кучайтириш керак. Бу ҳақда Қозоғистон Бош вазири Aсқар Мамин Ҳукумат йиғилишида маълум қилди, деб хабар беради Kazinform мухбири.\nОзарбайжонда коронавирус туфайли 20 га яқин мактаб ёпилди Барқарорлик ҳар қандай давлатнинг ривожланиши учун асосдир – Ўзбек этномаданият маркази раҳбари Ҳомиладор аёллар учун коронавируснинг оқибатлари қандай\n«Умумий эпидемиологик вазият яхшиланмоқда. Барча минтақаларда вирус юқтириш даражаси сезиларли даражада камайди. Шунга қарамай, Алмати ва Нур-Султан шаҳарлари ва Қарағанди, Павлодар ва Ақмола вилоятлари «қизил« зонада қолмоқда. Шунинг учун эпидемиологик вазиятни назорат қилиб, эмлашни давом эттириш керак «, - деди Aсқар Мамин.\nБош вазирнинг сўзларига кўра, ҳозирда биринчи компонентбилан 7,5 миллиондан ортиқ киши, иккинчи компонент билан 6,4 миллион киши эмланган.\n«Шунингдек, грипп ва бошқа респиратор инфекцияларга қарши профилактик ва эпидемияга қарши чоралар кўриш зарур. 2,5 миллион дозада гриппга қарши вакцина келтирилди. Aҳолини гриппга қарши эмлашни кучайтириш ва тиббий ташкилотларнинг грипп билан оғриган беморларни қабул қилишга тайёрлигини таъминлаш керак «, - дея Бош вазир умумий назоратни ўринбосари Ерали Тоғжановга топширди.\n#Тиббиёт #Жамият #ҚР Бош вазири


15:07 / 23.03.2018 1832 pdf Ўқиш режими + -\nНасиҳат. Фузайл ибн Иёзнинг ёнига бир киши келиб: «Менга насиҳат қилинг», деди. У киши шундай деди: «Мендан беш нарсани ёдлаб ол:\n1. Сенга нима етса, Аллоҳнинг қазосидан (тақдиридан) деб бил, одамларни маломат қилма.\n2. Халойиқ сендан саломат бўлиши учун тилингни сақла, шунда Аллоҳнинг азобидан саломат бўласан.\n3. Роббингнинг сенга ризқ бераман деган ваъдасини рост бил, шунда мўмин бўласан.\n4. Ўлимга тайёр тур, шунда ғофил ҳолда ўлмайсан.\n5. Қаерда бўлсанг ҳам, Аллоҳни кўп зикр қил, шунда гуноҳлардан сақланасан».\nИзоҳ 1. Сенга нима етса, Аллоҳнинг қазосидан (тақдиридан) деб бил, халқни маломат қилма.\nБаъзи динсизлар шундай дейди: «Аллоҳ таоло бўладиган барча яхши-ёмон ишларни Лавҳул маҳфузга ёзиб қўйган бўлса, қилган гуноҳлари учун бандани азобламаслик керак, чунки банда тақдир қаршисида гуё жонсиз жисм каби ихтиёрсиз нарсадир. Агар бандада тақдирда битилган ишдан бошқасини қилишга ҳам ихтиёр бор десак, у ҳолда тақдирни ёлғон дейишга, бошқача айтганда, Аллоҳ таолога ёлғонни нисбат беришга тўғри келиб қолади». Аллоҳ таоло бундай бузуқ ақийдадан сақласин!\nОтамдан «Шарҳи Ақоиди Насафия» ўқиётган кезларим ёнимда ўтирганларнинг баъзиларида ҳам юқоридагига ўхшаш шубҳа ва тушунмовчилик пайдо бўлган эди. Уларнинг шубҳаси шундан иборат эди: «Банда тақдирда битилган нарсага хилоф қилиши мумкин дейилса, Аллоҳ таолога ёлғонни нисбат берилган бўлиб қолади, яъни одамда тақдирда битилган нарсани қилишга ҳам, қилмасликка ҳам ихтиёр бор десак, унда тақдир ёлғонга чиқиб қолади. Айтайлик, Зайднинг тақдирига у фалон куни зино қилади деб ёзилган. Агар унда танлаш ихтиёри бор десак, у ўз ихтиёридан фойдаланиб, зино қилмаслиги мумкин. У ҳолда тақдирга тескари чиқиш бўлиб қолади, чунки унинг тақдирида зино қилиш ёзилган эди. Агар унда ихтиёр йўқ десак, бу гап Аҳли сунна мазҳабига хилоф бўлади. Зеро, Аҳли сунна эътиқодида бандада жузъий ихтиёр бор деб қаралади».\nМен ўша вақтда ҳам, дарсдан кейин ҳам роса тушунтиришга ҳаракат қилдим. Лекин улар яхши тушунишмади. Охири: «Тақдирда ёзилган бўлса ҳам, инсонда ихтиёр боқий тураверишига эътиқодимиз бор, фақат биз унинг важҳини (қандай бўлишини) яхши тушуна олмаяпмиз, холос», дейишди. Энди бу тушунмовчиликни қандай қилиб бартараф қилиш мумкинлигига қулоқ тутинг.\nАллоҳ таоло Лавҳул маҳфузга фалон одам фалон ишни ихтиёрсиз, ўзи хоҳламаса ҳам қилади деб эмас, балки фалончи одам бу ишни ўз ихтиёри билан қилади деб ёзган бўлади, яъни тақдирда «Зайд зино қилади, у мана шу ишга мажбур» деб эмас, балки «Зайд зино қилиш ёки қилмасликка ихтиёри бўла туриб, зино қилади» деб ёзилган бўлади. Аллоҳ таолонинг илми ўта комил бўлгани учун, Зайднинг ўз ихтиёри билан зино қилишини олдиндан билиб ёзиб қўяди. Лекин инсоннинг илми комил бўлмагани учун Зайддан зино содир бўлиши ҳақида олдиндан аниқ хабар бера олмайди. Зайднинг табиатида зинога мойиллик ва рағбат борлигини кўриб, унинг зино қилишини фақат тахмин билан айтиши мумкин, холос. Бундан маълум бўлдики, тақдири азалда битилган бўлиш билан инсондаги танлаш ихтиёри йўқолиб қолмас экан. Яна бир мисол. Агар киши маълум бир аломат ва далилларга қараб, Зайднинг зино қилишини аниқ билса ва Зайдга: «Сен эртага зино қиласан», деса ва эртасига Зайддан зино содир бўлса, ўша одам олдиндан хабар бергани учун Зайддаги ихтиёр йўқолиб қолмайди. Аксинча, Зайдда агар ўзи хоҳласа, зино қилмасликка ҳам ихтиёр бўлади. Бироқ унинг табиатида зинога рағбат ва мойиллик борлиги сабабли бу иш ундан содир бўлганини ҳамма билади. Худди шунингдек, ғайбларни билувчи Аллоҳ таоло Зайдда зино истаги қўзғалиши ва ундан зино содир бўлишини олдиндан билган ва буни Ўз илмига мувофиқ Лавҳул маҳфузга ёзиб қўйган. Шундай экан, қандай қилиб инсондан ихтиёр олиб қўйилган дейиш мумкин?\nЗабон омад аз баҳри шукру сипос,\nБа ғийбат нагардонадаш Ҳақ шинос.\nТил берилди шукру сано, ҳикмат учун,\nҲақни билган ишлатмагай ғийбат учун.\nНазмий баёни: Тил шукр айтиш, ҳамду сано айтиш учун берилган. Ҳақни таниганлар уни ғийбатга ишлатмайдилар.\nТилингни тиймасанг, кўнглинг тусаган ишни қилаверсанг, ҳалок бўласан ҳамда қиёмат куни азобга учрайсан. Ғийбат сабабли ғийбат қилинган кишига озор етади. Унинг дилида тилнинг жароҳати пайдо бўлади. Али розияллоҳу анҳу айтганларидек: «Найзанинг жароҳати тузалади, лекин тил жароҳати тузалмайди».\nАллоҳ таолога таваккул қил, кўп ҳам мол-дунё йиғиш ғамини қилаверма, чунки Аллоҳ таолонинг Ўзи бандаларининг ризқига кафил бўлган ва Қуръони Каримда шундай хабар берган: «Ердаги барча жониворларга ризқ бериш Аллоҳнинг зиммасидадир».\nАгар сен фақат мол йиғиш ғамида бўлсанг, ўткинчи дунёда вақтингни мол-дунё тўплаш билан зое қилсанг, гўёки сен Аллоҳ таолони ёлғончи деб билган ҳамда Унинг ваъдасига эътибор қилмаган ҳисобланасан (Ўзи асрасин). Шунинг учун умрингни ибодатга сарф қилишинг, бебаҳо вақтингнинг барчасини дунё топиш йўлида барбод қилмаслигинг зарур. Чунки дунё бир ўткинчи нарсадир, аслий ватан эса абадий оламдир. Шунинг учун бу дунёда мусофирдек яшаш лозим. Молга алданмаслик керак.\n Фузайл ибн Иёз (ҳ. 105-187/м. 723-803) – Макка ҳарамининг шайхи. Солиҳ обидларнинг буюкларидан. Ҳадис ривоят қилишда сиқо (ишончли). У кишидан жуда кўпчилик, жумладан, имом Шофеъий ҳам илм олганлар. Самарқандда туғилиб, Абевард шаҳрида (Хуросондаги Насо билан Сарахс оралиғида) улғайган. Вояга етгач, ота-боболарининг шаҳри бўлмиш Куфага борган. Сўнг Маккада яшаб, ўша ерда вафот этган (Зириклий, «Ал-Аълом»).\n Ҳуд сураси, 6-оят.\n19:02 / 22.03.2018 2393\n15:10 / 23.03.2018 1942\n1854 00:20 / 20.11.2017\n.Душман банданинг қалбидагини била оладими, деб сўрабсан.Билгинки, қалб Аллоҳнинг яшириб қўйган қутисидир. Ҳеч ким унинг ичидаги нарсани кўра олмас ndash фаришталар давоми...\n2627 17:28 / 25.09.2017\nАлдамчи хомхаёлга ўхшаш сени етаклайдиган нарса йўқ.Биз .алдамчи хомхаёл, деб таржима қилган ибора араб тилида .ваҳм, дейилади. Бу сўз луғатда бошқа бир қанча давоми...\n1874 19:33 / 22.04.2018\n1831 20:42 / 21.04.2018\n2857 09:15 / 29 март


“Ўзбекистон фуқароларининг қадрият мезонлари ва тамойиллари” мавзусидаги социологик тадқиқот - IF\n“Ўзбекистон фуқароларининг қадрият мезонлари ва тамойиллари” мавзусидаги социологик тадқиқот\n“Ижтимоий фикр” республика жамоатчилик фикрини ўрганиш Маркази "Ўзбекистон фуқароларининг қадрият мезонлари ва тамойиллари" мавзусида мунтазам равишда социологик сўров ўтказиб келади. Жорий йилда ушбу жамоатчилик сўрови 20-30 ноябрь кунлари республикамизнинг барча минтақаларида, 18 ёш ва ундан катта бўлган жами 1100 нафар респондентлар орасида ўтказилди. Мазкур социологик сўровни ўтказишда Марказнинг 29 нафар тажрибали интервьюерлари иштирок этдилар. Ахборотни йиғиш ягона андазавий саволнома бўйича респондентнинг уйида мулоқот - интервью ўтказиш усулида сўров ўтказиш орқали амалга оширилди. Сўров жараёнининг қандай кечаётганлиги Марказнинг “Амалий тадқиқотларни ташкил этиш ва ўтказиш” бўлими ходимлари томонидан мунтазам кузатиб борилди. Тадқиқотда иштирок этган респондентлар саволларга жуда катта қизиқиш ва мамнуният билан жавоб бердилар. Бугунги кунда сўров ишлари якунланиб, кейинги босқичларда тадқиқотнинг илмий асосланган натижаларини шакллантириш мақсадида уларни ўлчаш, киритиш, назорат қилиш, таҳлил этиш, моделлаштириш ва визуаллаштириш тартиблари ишлаб чиқилди.


LG янги смартфонини тақдим қилди\n21:47 / 26.02.2017\n26 февралда LG компанияси Барселонада ўзининг янги G6 смартфонини тақдим қилди.\nКутилганидек, қурилма Snapdragon 821 процессорида ишлайди ва QHD+ (1440 х 2880 пиксел) кўрсатиш қобилиятига эга ва бурчаклари думалоқланган 5,7 дюймли экран билан жиҳозланган.\nСмартфон яратувчилари унинг дизайнига алоҳида эътибор қаратишган. Четки рамкалар кичрайтирилиши ҳисобига қурилма ўлчамлари 5,2 дюймли экранга эга қурилма ўлчамларидан ошмаган ва ўлчамлари 148,9 х 71,9 х 7,9 мм ни ташкил қилган.\nҚурилма иккита 13 Мп ли камера билан жиҳозланган. Ўз навбатида, 5 Мпли сенсорли олд камера 100 градуслик кўриш бурчагига эга ва бу инстаграмм учун квадрат шаклидаги суратлар олишга имкон беради.\nБундан ташқари, смартфон 3300 мА-соат ҳажмли аккумулятор билан жиҳозланган, Google Assistant ақлли ёрдамчиси ва IP68 стандарти бўйича сув ва чангдан ҳимояга эга. Маълум қилинишича, LG G6 уч хил ранг: платина, қора ва кулранг корпуслар билан таклиф қилинади.\n00:20 / 24.04.2018


Вақт инсон учун муҳим ва қимматлидир. EMU билан ҳам вақтни, ҳам нақдни тежанг!\n09:00 / 12.03.2020\nИнсоният ҳамиша етказиб бериш хизматига эҳтиёж сезган. Бугунги кунда анъанавий почта бўлимларига мурожаат қилмай қўйганимизга анча бўлган бўлса-да, йирик шаҳарлараро қатновларни амалга оширувчи таксилар ишини кузатсангиз ҳар доим ҳужжатлар ёки товар-моддий бойликлар жўнатилаётгани ва қабул қилиб олинаётганига гувоҳ бўласиз.\n«Ўзбекистонда ҳам замонавий куръерлик тизимлари борми?», деган савол туғилиши табиий. Албатта бор! Нафақат бор, балки улар бир неча йиллардан буён муваффақиятли фаолият кўрсатиб келмоқда. Аҳолиси 34 млн кишидан ортиқ йирик давлат фуқаролари ўртасида етказиб бериш хизматининг ҳам ўз ўрни бор.\nEMU (экспресс почта) компанияси бугунги кунда 150 нафардан ортиқ ходимлари ва 30 та автоуловлари билан хизматингизга шай! Ҳар қандай ҳужжат ёки қимматли жўнатмани етказишда сизга EMU компанияси ёрдам беради ҳамда жўнатмаларингизни Ўзбекистоннинг барча шаҳарларига тез ва ишончли етказиб беришни кафолатлайди.\nEMU – бу қулай ва тўғри танловдир!\nEMU компанияси курьерлик хизмати кўрсатиш бўйича Ўзбекистон Республикасида расман рўйхатдан ўтган ва махсус лицензияга эга бўлган компаниядир. «Express Mail Universal» 2016 йилдан буён юридик ва жисмоний шахсларнинг жўнатмаларини мунтазам етказиб бермоқда.\nКомпания мижозлар ишончини қозониш йўлида жўнатмаларнинг сақланиши, хавфсиз етказилиши, маълумотлар махфийлигига катта эътибор қаратади. Зеро ҳар бир ходим почта ва юк ташиш хавфсизлиги қоидалари билан танишган ҳолда махсус йўриқнома асосида иш юритади.\nУндан ташқари, Сизда интернет магазин борми? Сиз қандай қилиб мижозларингизга буюртмаларингизни етказиб бериш ҳақида ўйлаб турибсизми? Унда сизга EMU компанияси ёрдам беради. EMU компанияси ҳар қандай интернет магазин сотувчиларини ва харидорларини қўллаб-қувватлайди, мижозларига тез ва ишончли хизмат кўрсатади. Сиз EMU компанияси орқали мижозларингизга буюртмаларини жўнатинг ва вақтингизни ҳамда нақдингизни тежанг!\nХизмат турлари мижоз талабига мувофиқлаштирилади: уй ва офис ўртасидаги барча етказиб бериш хизматлари йўлга қўйилган.\nАсримизда вақт ҳар бир инсон учун муҳим ва қимматлидир. EMU компанияси ҳар бир мижознинг вақтини қадрлаш учун яратилган ва бу орқали Сиз ўз қимматли вақтингизни тежайсиз.\nEMU – бу бутун Ўзбекистон бўйлаб ҳар бир ҳудудда ўз тармоғига эга ишончли, қулай почта ва курьерлик хизматидир!\nКомпания сизнинг қўнғироғингиз асосида сиз турган ҳудудга етиб боради ва жўнатмангизни сиздан қабул қилиб олиб, Ўзбекистон бўйлаб исталган манзилингиз бўйича 24 соат ичида етказиб беришни кафолатлайди! Жўнатмангизнинг ҳолати ҳақида SMS хабарнома орқали маълумотга эга бўлиб турасиз.\nКомпания ходимлари доимий алоқа орқали сизни қизиқтирган барча саволларингизга жавоб беришга тайёр.\nТелефон: +99871 2009669\nGoogle харита: emu tashkent


Коронавирус: Қозоғистонда эмланганлар сони 4 241 859 нафарга етди NUR-SULTAN. Kazinform – 2021 йил 10 июл ҳолатига кўра, Қозоғистонда 4 241 859 киши коронавирусга қарши вакцинанинг биринчи компоненти билан, 2 389 756 киши эса ҳар иккала компонент билан эмланган, деб хабар беради Kazinform ҚР Соғлиқни сақлаш вазирлиги матбуот хизматига таяниб.\n9 июн куни Қозоғистонда 3130 киши коронавирус билан касалланди NUR-SULTAN. Kazinform – Қозоғистонда ўтган кун давомида ПЗР ёрдамида 3130 кишига коронавирус ташхиси қўйилди, деб хабар беради Kazinform coronavirus2020.kzга асосланиб.\nТошкентда 150 йил ичидаги энг иссиқ ҳаво ҳарорати қайд этилди ТASHKENT. UzA - Kazinform - 5, 7 ва 8 июл кунлари Тошкентда сўнгги 150 йилдаги энг иссиқ ҳаво ҳароратининг рекорд даражаси янгиланди, деб хабар беради Kazinform UzAга асосланиб.


“ҚУВНОҚ СТАPТЛАP” – ҚУВНОҚЛИК ВА ЭПЧИЛЛИК БАҲСИ - AmuNews.uz - энг сўнгги янгиликлар\nУмумтаълим мактаблари ўқувчилари ўртасида ўтказиладиган спорт мусобақалари орасида “Қувноқ стартлар” ўзининг қизиқарли баҳсларга бойлиги билан кенг оммалашган спорт мусобақаларидан бири ҳисобланади.\nЧунки айнан ана шу спорт ўйинлари орқали болалар эпчиллик ва сезгирликка ўрганибгина қолмай, жисмонан шаклланадилар ва катта спортга қадам қўядилар.\nТуман Халқ таълими бўлимига қарашли умумтаълим мактабларининг 5-6-синф ўқувчилари ўртасида ҳар йили анъанавий тарзда ўтказилиб келинаётган “Қувноқ стартлар” спорт мусобақаларининг мактаб ва ҳудудий босқичлари туманимизда уюшқоқлик билан ўтказилди.\n18 январь куни мусобақанинг туман босқичи ўтказилди. Унда 30 та мактаб жамоалари орасида бўлиб ўтган ҳудудий босқич ғолиблари бўлган 36-, 76-, 37-, 35-, 14-, 41-, 18-, 28-сонли умумтаълим муассасалари ўқувчилари қатнашишди.\nМусобақа туманимиздаги 16-сонли умумтаълим муассасасининг спорт залида ўтказилди. Унда 112 нафар ўқувчилар ўзаро куч синашдилар. Мусобақанинг 56 нафар иштирокчиси қизлардан иборат бўлди. Мусобақа қизғин курашлар остида ўтди. “Қувноқ стартлар” телевизион спорт мусобақасининг Низомида белгиланганидек, ҳар бир жамоа 7 нафар ўғил ва қизлар, жами 14 нафар ўқувчилардан иборат бўлди. Жамоалар мусобақа шартлари бўйича ўзаро куч синашиб, ўз эпчилликлари ва чаққонликларини, абжирликларини намойиш этдилар. Ўқувчилар бири-биридан ортда қолмасликка интилиб, ғолиблик учун ҳаракат қилдилар. Мусобақа якунида 1-ўринни 76-сонли умумтаълим мактаби ўқувчилари жамоаси, 2-ўринни 36-сонли умумтаълим мактаби ўқувчилари жамоаси ва 3-ўринларни эса 18- ва 28-сонли умумтаълим мактаби ўқувчилар жамоалари эгаллашди. I-ўринни эгаллаган 76-сонли умумтаълим мактаби ўқувчилари жамоаси мусобақанинг Қорақалпоғистон Pеспубликаси босқичига йўлланма олдилар.\n“Қувноқ стартлар” телевизион спорт мусобақасининг туман босқичида ғолиб бўлган спортчи ўқувчилар Ўзбекистон “Ёшлик” жисмоний тарбия ва спорт жамиятининг туман ҳудудий бўлинмаси томонидан диплом ва эсдалик совғалари билан тақдирландилар.\nН.Абдуллаев, туман ХТБ методисти.


Шаржа амирлиги Араб тили академияси бош котиби доктор Муҳаммад Сафи Ал Мостеганеми Милан шаҳрида ўтказилаётган Араб тили ва маданияти фестивалида ўз ҳамкасбларига «Араб тилининг тарихий луғати» устида олиб борилаётган ишлар ҳақида гапириб берди, дея хабар қилади islam.ru нашри.\nОлимнинг таъкидлашича, китоб Шаржа амирлиги Олий кенгаши аъзоси ва ҳукмдори доктор шайх Султон ибн Муҳаммад ал-Қосимий раҳбарлиги остида тайёрланмоқда.\n"WAM" ахборот агентлиги хабарига кўра, араб тили ва маданиятининг тарихий ривожланиши акс этадиган луғатни яратиш устида Араб илмий тили академиялари иттифоқи (Қоҳира, Миср) билан биргаликда 300 нафардан ортиқ араб тадқиқотчилари ва тилшунослари иш олиб боришмоқда. Китобда араб тили ва маданиятининг охирги 17 асрлик тарихи тадқиқотнинг уч босқичлари: эски ёзувлар, араб тилига урғу билан семит тиллари гуруҳи, шунингдек, тилнинг амалий қўлланилишида таърифланади. У исломгача ва ислом даврлари, сепаратчи сулолалар тарихи, Мамлук султонлиги даври ва замонавий тарихдан иборат бешта даврни қамраб олади.\nДругие материалы в этой категории: « Мусулмон меъморлари Ғарбни лол қолдиришда давом этмоқда\tМисрда талабалар ўртасида ўтказилган Қуръони карим мусобақаси ғолиблари аниқланди »


$400 минг пора олишда айбланаётган ҳоким ишни "ДХХ уюштирган", деб даъво қилди\n28 январ 2021, Тошкент вақти: 13:30\nЮнусобод туман собиқ ҳокими Бахтиёр Абдусаматов\nТадбиркордан 400 минг доллар пора олаётганда қўлга тушгани хабар қилинган Юнусобод туман собиқ ҳокими Бахтиёр Абдусаматов 1 май куни ўтган суд жараёнида ўзига нисбатан жиноят иши Давлат хавфсизлик хизматининг собиқ раҳбарлари томонидан уюштирилганини иддао қилди.\n«Бир нарсани айтишни хоҳлайман. Жиноят иши қўзғатилишидан бошлаб саккиз ой давом этган турли ҳаракатлар, айниқса тергов ҳаракатларигача, — буларнинг барчаси „коррупцион сенсация“ учун қасддан Давлат хавфсизлик хизматининг айрим собиқ раҳбарлари томонидан амалга оширилди. Бу менинг тахминим», — деб иқтибос келтиради Бахтиёр Абдусаматов сўзларидан “Газета уз”.\nМаҳаллий матбуотнинг ёзишича, Абдусаматовнинг бу иддаосидан олдинроқ, Тошкент прокурори ёрдамчиси Сардор Аҳмедов собиқ ҳокимдан пора олиш тўғрисидаги айбловни олиб ташлаш тўғрисида судга даъво киритган.\nСудланувчининг адвокати Тимур Раҳматуллаев қўлга олиш жараёнида кўплаб қонунбузарликлар бўлганини, гувоҳлар “адолатсиз сўроқ қилингани ва пора олингани тўғрисида далиллар мавжуд эмаслиги”дан келиб чиқиб Абдусаматовни оқлашни талаб этди.\n43 яшар Бахтиёр Абдусаматов 2018 йилнинг 7 сентябрида сармоядорга ер майдони ажратиб бериш эвазига 400 минг АҚШ доллари миқдорида пора олаëтган пайти ДХХ тарафидан қўлга олинган эди. Унга нисбатан суд жараёни апрель ойида бошланган.


QIWI пул ўтказиш тизими муҳожирлар пулини текинга ўтказа бошлади\n01 декабр 2020, Тошкент вақти: 13:18\nQIWI халқаро пул ўтказиш тизими терминаллар орқали Ўзбекистон, Россия, Арманистон, Беларус, Гуржистон, Қозоғистон, Қирғизистон ва Тожикистон давлатлари аро 4 августдан 30 сентябргача фоизсиз пул ўтказиш хизматини бошлади. Акция ЮНИСТРИМ ва CONTACT пул ўтказиш тизимлари билан ҳамкорликда ўтказилмоқда.\nМДҲнинг аксар мамлакатларида ишлаётган меҳнат қилаётган муҳожирлар 2014 йилнинг 4 августидан 30 сентябригача QIWI халқаро пул ўтказиш тизимининг тўлов терминаллари орқали истаган валютада пулини текинга ўтказиш имконига эга бўлди.\nVisa QIWI Wallet сервиси ходими Викториянинг Озодликка айтишича, бу терминаллар орқали пул ўтказмалари учун хизмат ҳақи олинмаяпти.\n- Ҳақиқатан, бу акция 4 августдан 30 сентябргача давом этади. Бу муддат давомида CONTACT, ЮНИСТРИМ пул ўтказиш тизимларининг бирортаси орқали QIWI терминаллари ёрдамида пул жўнатилса, хизмат ҳақи олинмайди. Бу бизнинг тўлов тизимимизга мижоз йиғиш учун қилинган акция. Доимий мижозимиз бўлмаган шахс бир мароталик тўловда 15 минг рублдан зиёд маблағ ўтказа олмайди. Бизда индентификация қилинган мижоз 60 минг рублгача, доимий мижозга айланганлар 100 минг рублгача ўтказа олади. Идентификация қилиниши учун эса у терминалнинг ўзида ёки Интернетдаги сайтимиз орқали қайддан ўтса бас, - деди Виктория.\nQIWI тўлов тизими вакиласи Ўзбекистон хусусида ҳам қўшимча изоҳ берди.\n- Масалан, сиз пулни рублда QIWIга киритасиз, бизнинг банк ўз курсида конвертация қилади ва олувчига доллар шаклида беради. Россия Марказий банкининг бугунги курси бўйича тахминан 36 рубль 1 АҚШ доллари бўлади. Бу долларларни сиз CONTACT, ЮНИСТРИМнинг Ўзбекистондаги исталган шохобчаларидан олишингиз мумкин, - деди QIWI тўлов тизими ходими.\nОлинган маълумотга кўра, QIWI терминалидаги “Денежные переводы” (пул ўтказмалари) бўлимида талаб этилаётган маълумотлар тўлдирилади ва пул маблағи киритилади. Пул ўтказмаси 15 дақиқадан кейин жўнатилган манзилдан олиниши мумкин.\nСўнгги пайтларда Ўзбекистонда пул ўтказмаларини олишда айрим банк ва шохобчаларда жиддий муаммолар юзага келаётгани тўғрисида Озодлик хабар бериб келмоқда.\n2014 йилнинг биринчи чорагида Россиядан Ўзбекистонга 910 миллион доллар пул ўтказилган, бу эса ўтган йилнинг шу даврига нисбатан 11,73 фоизга камдир.\n2013 йилнинг Россиядан Ўзбекистонга пул ўтказмалари ҳажми 6 миллиард АҚШ долларидан ошган эди.\nАйни пайтда, Ўзбекистондан Россияга ўтказилаётган пул ҳажми бу миқдордан ошгани айтилмоқда.


“Бунёдкор” ярим финалга йўл олди\n24.09.2008 18:38 | Чемпионлар лигаси\nЎз майдонида Эроннинг “Сайпа” жамоасини 5:1 ҳисобида йирик мағлубиятга учратган Тошкентнинг “Бунёдкор” клуби Осиё чемпионлар лигасининг ярим финалига йўлланма олди.\nМезбонларнинг сезиларли устунлиги остида кечган ўйиннинг биринчи бўлимидаёқ барча масалага ойдинлик киритилди. Чилилик ҳужумчи Хосе Луис Вильянуэванинг дубли ва Ривалдонинг пенальтидан киритган голи “қалдирғочлар”нинг танаффусга 3:0 ҳисобида чиқиб кетишларига замин яратди. Тўғри, 2-бўлимни эронлик футболчилар фаоллик билан бошлаб, хатто битта тўп киритшга ҳам муваффақ бўлишди. Аммо шу куни “Бунёдкор”ни тўхтаб қолишнинг иложиси бўлмади. Айниқса, бу ўйин Вильянуэванинг бенефисига айланиб кетди. У Жасур Ҳасанов томонидан ошириб берилган тўпни боши билан дарвозага аниқ йўллаб, ўзининг хет-тригини нишонлади. Учрашувга якуний нуқтани эса, ҳимояда мустаҳкам ўйин намойиш қилган бразилиялик Луизао қўйди – 5:1.\nЎйин якунланиши арафасида учрашув суҳандони расмий равишда бир хабарни мухлисларга етказди. Бу Миржалол Қосимовнинг “Бунёдкор” клубида бош мураббий сифатидаги сўнгги баҳси бўлди. Энди у Ўзбекистон миллий терма жамоасини бошқаради. Аммо Қосимов клубда ҳам фаолиятини давом эттиради, фақат бош маслаҳатчи сифатида.\nТаъкидлаш лозимки, чорак финалнинг яна бир беллашувида Австралиянинг “Аделаида Юнайтед” клуби Япониянинг “Кашима Антлерс” жамоасини қабул қилиб, 1:0 ҳисобида ғалаба қозонди. Дастлабки ўйинда 1:1 ҳисоби қайн этилганини инобатга олсак, “Бунёдкор” мусобақнинг ярим финалида айнан “Аделаида Юнайтед” билан куч синашади.


Ўзбек яна тезак ёқадими?\nБухородаги Хавзак конидан олинаëтган газ эгаси конституцияда айтилгани каби халқ эмас¸ балки Россиянинг Газпромидир.\nРасмий Тошкент ўзбек газини Европага сотишни кўзлаётган бир пайтда ўзбек халқи мол тезаги ёқиб, уйини иситмоқда; қишдан қандай омон чиқаман деган қўрқув билан кун кечирмоқда.\nЎзбекистон президенти Ислом Каримов Болгария президенти Георгий Парванов билан музокаралардан сўнгжурналистлар учун ўтказилган анжуман чоғида Ўзбекистон газ эскпортини 17 млрд. куб метрдан 25 млрд. куб метрга етказиши ҳақида маълум қилди.\n“Президентнинг гапи муҳокама ҳам қилинмайди, унга изоҳ ҳам берилмайди”\nКейинги йилларда Ўзбекистонда қазиб олинаётган газ ҳажми йилига 60 млрд. куб метрдан ошмаяпти. Лекин газ экспорти ҳажми йилдан-йилга оширилмоқда. “Хўш, бу ички истеъмолни кесиш ҳисобига амалга ошириладими?”, деган савол билан “Ўзбекнефтгаз” ташкилотига мурожаат қилдик. Лекин ташкилотнинг матбуот котибаси Елена Ким бу ҳолатни изоҳлашни истамади:\n- Биласизми, президентнинг гапларига изоҳ берилмайди, - деди матбуот котибаси.\nПрезидент сўзлари шарҳга муҳтож эмаслиги таъкидланаётган бир пайтда Ислом Каримовнинг ўзи Ўзбекистон газ экспорти бўйича истиқболли имкониятларга эга эканлигини таъкидлади.\nЎзбекистонлик иқтисодчи Комрон Алиев Ўзбекистоннинг газ экспортига катта эътибор қаратишини жаҳонда газ нархларининг ошиб кетгани билан боғлайди:\n- Маълумки, охирги вақтларда нефтнинг нархи ниҳоятда ошиб кетди. Шу билан бирга, газ нархи ҳам анчагина кўтарилиб кетган. Ўзбекистон газни чет элга экспорт қилиш ҳисобига бюджетга яхшигина пул тушириш имкониятлари мавжуд, - деди Комрон Алиев.\nМаълум бўлишича, Болгария президенти Тошкентга ташрифи чоғида ўзбек газига қизиқиш билдириб, уни Болгария орқали транзит қилиш таклифини киритган.\nГеоргий Парванов таклифини маъқуллар экан, Ислом Каримов Болгария географик, геостратегик жиҳатдан ўзбек гази транзити учун қулай имкониятларга эгалигини таъкидлади.\nАммо биз билан суҳбатлашган оддий ўзбекистонликлар мамлакат президентининг газ экспорти билан юртни бойитиш таклифидан бошлари осмонда эмаслигини қайд этадилар.\n“Бу аҳволда қишдан қандай чиқар эканмиз?”\n- Ҳамма ўзбек газини хоҳлайди. Ўзбекнинг ўзи ҳам. Кейинги беш-олти йил мобайнида Ўзбекистоннинг аксарият вилоятларида газ танқислиги кузатилмоқда. Жорий йилда ҳам кунлар совиши билан жойларда газ тақчиллиги сезила бошлаган, - деди ўзбек расмийлари қароридан норози бўлган ўзбекистонликлардан бири.\n- “Боймиз, боймиз” деймиз - нимага боймиз? Ўзбекистон тезак ëқаяпти. Бизнинг газимизни ташқи давлатлар олиб ишлатаяпти. Совет даврида газ ҳамма жойда порлаб турди. Нима учун ҳозир бизда газ йўқ? Қандай замонда яшаяпмиз? – дея таажжубланади ўзбекистонлик бошқа суҳбатдошимиз.\n- Газлар аллақачон камайди. Қишга бориб, билмадим, қандай бўлади. Ўтган йил газ жуда кам эди. Бу йил ҳам ўша аҳвол бўлса керак, - дея қайд этади учинчи суҳбатдошимиз.\n“Халқ ўзи айбдор”\nИқтисодчи Комрон Алиев мамлакат ичкарисида газ етишмовчилиги сабабларини изоҳлар экан, бу ҳолатда халқнинг ўзини айблайди:\n- Ичкарида газ етишмаëтганлигининг сабаби шуки, ички нархлар газнинг экспорт нархига нисбатан анча арзон. Бюджетга тезлик билан катта пул туширмоқчи бўлган давлатга экспорт фойдалироқ кўринади. Ўзбекистон халқи сиëсий фаоллигининг пастлиги, Ўзбекистонда сиëсий жараëнларнинг тараққий этмаганлиги туфайли “бола йиғламаса, она сут бермайди” қабилида сиëсат юргизилади, - дейди Комрон Алиев.\nҚайд этиш жоизки, ўзбек газининг асосий харидори Россия бўлиб, Россия орқали бу газ Украина ва бошқа давлатларга сотилади. Шунингдек, қўшни Қирғизистон, Тожикистон, Қозиоғистон ўзбек газининг харидорлари ҳисобланади.


«Қирол шер» мультфильми муаллифи ёш аниматорлар билан учрашди - EFFECT.UZ\n«Қирол шер» мультфильми муаллифи ёш аниматорлар билан учрашди\n. 23:26 | 30.09.2021\nЎзбекистон Президенти ташаббуси билан қайта тикланган Тошкент халқаро кинофестивали давомида дунёга машҳур кўплаб ижодкорлар билан учрашувлар ташкил этилмоқда.\nБугун, 30 сентябрь куни “Ўзбекфильм” киноконцернида анимация соҳасига қизиққан ёшлар учун “Қирол шер” мультфильми муаллифи Роб Минкофф билан учрашув ташкил этилди.\nТошкент Халқаро кинофестивалининг фахрий меҳмони ташриф давомида ўз тажрибаларини ёшлар билан ўртоқлашди.\nРоб Минкофф “Стюарт Литтл”, “Стюарт Литтл 2”, “Mr.Peabody & Sherman” каби фильмларнинг ҳам муаллифи.\nЭслатиб ўтамиз, Ўзбекистон Президенти ташаббуси билан қайта тикланган Тошкент халқаро кинофестивали 3 октябргача давом этади.\nTeglar:Роб Минкофф, Ўзбекистон\n"Рома" ва "Лион"дан йирик ғалаба, "Наполи" эса мағлубиятга учради


Қозоғистонда чорва озуқаси келтириш учун имтиёзлар яна бир ойга узайтирилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚозоғистонда чорва озуқаси келтириш учун имтиёзлар яна бир ойга узайтирилди\n#мол #чорва #темирйўл #Қозоғистон\nҚозоғистоннинг қурғоқчиликдан жабрланган минтақаларига ёрдам бериш давом этади. Уларга озуқа ташишдаги имтиёзлар яна бир ойга узайтирилди. “Қозоғистон темирйўллари” компанияси раҳбари ўринбосари Ўралхан Кулаков вагонлар ёрдамида беда ташишда нархларга қўйилган етмиш етти фоизли чегирма бекор қилинмаслигини билдирди. У маълум қилишича, фақат июль ойида мамлакатнинг ғарбий минтақаларига 167 вагон озуқа жўнатилган. Раҳбар таъкидлашича, бугунги кунда Қозоғистонда ёпиқ юк вагонлари тақчиллиги кузатилмайди.\nЎралхан Кулаков, “Қозоғистон Темирйўллари” компанияси раиси ўринбосари:\n- Бугунги кунда озуқа ташишга мўлжалланган вагонлар етарли, бу масалада норозилик йўқ. 15 августга бориб Қозоғистон ичига, экспортга юбориладиган маҳсулот ҳажми борасида Қишлоқ хўжалиги вазирлиги берган ҳажмлар бўйича кейинги ишларни режалаштирамиз. Бу йўналишда топшириқлар бажарилади.\nЭслатамиз, жорий йилда Қозоғистоннинг қатор минтақаларида чорва моллари нобуд бўлиши кузатилди. Шу муносабат билан Қишлоқ хўжалиги вазирлигида қатор озуқа турларини хорижга чиқаришни тақиқловчи ҳужжат имзоланди.\nEXPO ижод майдони ижодкорларни бирлаштиради\nЎзбекистон Қозоғистонга полиз экинлари экспортини 5 марта оширди


Замонавий ахборот технологияларини, ҳисобга олиш ва назорат қилишнинг прогрессив шакллари ва усулларини қўллаган ҳолда бухгалтерия ҳисоби реестрларини юритиш бўйича ишларни олиб боради;\nИнститут фаолиятининг молиявий натижалари, молиявий, ҳисоб ва кредит операциялари, молиявий маблағлари, материал-ишлаб чиқариш захиралари, асосий воситалар, мажбуриятлар ва мулкни ҳисобини юритиш бўйича ишларни амалга оширади;\nСолиқлар ва йиғимларни республика, минтақавий ва маҳаллий бюджетларга, суғурта бадалларини давлат бюджетдан ташқари ижтимоий фондларга, тўловларни кредит ташкилотларига, маблағларни молиялаштириш объектларига, маблағларни ссудалар бўйича қарздорликни ёпиш учун ўз вақтида ўтказиб бериш;\nИнститутнинг молиявий фаолияти натижаларини яхшилашга йўналтирилган таклифларни ишлаб чиқиш, молиявий йўқотишларни ва ишлаб чиқаришга қаратилмаган ҳаражатларни йўқ қилиш;\nМолиявий ва ғазна тартиб қоидаларига риоя этишни таъминлаш, етишмовчиликларнинг, дебиторлик қарздорликларнинг ва бошқа йўқотишларнинг бухгалтерия ҳисоби ҳисоботларидан чиқаришни қонунийлигини таъминлаш бўйича ишлар олиб бориш.\nҒиёсов Одилжон Қобилович\nҲисобхона бўлими бошлиғи\nТел.: (0 365) 223-43-49